Waltin mobiililippu otettiin käyttöön Linkki-paikallisliikenteessä\nJyväskylän, Laukaan ja Muuramen paikallisliikenteessä mobiililipulla matkustavia palvelee nyt uusi mobiililippusovellus, Waltti Mobiili. Käyttäjäksi pääsee lataamalla ilmaisen sovelluksen iOS- tai Android-puhelimen sovelluskaupasta.\nWaltti Mobiilista ostettavat liput toimivat vain älypuhelimessa. Waltti-matkakorttia ei sovelluksen kautta voi ladata.\nWaltti Mobiilista voit ostaa Linkki-paikallisliikenteen matkalippuja (kerta- ja päivälippuja) sekä käyttää reittiopasta. Kertalipun hinta on mobiilisovelluksesta ostettuna edullisempi kuin kuljettajalta autosta ostettuna. Esimerkiksi aikuisen mobiilikertakertalippu (1 vyöhyke) maksaa 2,70 euroa (autossa 3,00 euroa), lapsen lippu 1,35 euroa (autossa 1,50 euroa).\nPaikallisliikenteen mobiililippuja on tähän saakka voinut ostaa Linkki-mobiililippusovelluksella. Sen käyttöä voi jatkaa kuten ennenkin, tai vaihtaa halutessaan uuteen sovellukseen.\nNäin mobiililippu ostetaan, maksetaan ja tarkastetaan\nOsta mobiililippu Waltti Mobiili -sovelluksesta juuri ennen matkasi alkua. Maksaminen hoituu mobiilisovellukseen lisätyllä maksukortilla (Visa, Visa Electron tai Mastercard), johon on aktivoitu verkkomaksuominaisuus. Lippu ostetaan kaikille niille maksuvyöhykkeille, joiden kautta matka kulkee. Paikallisliikenne liikennöi neljällä maksuvyöhykkeellä A, B, C ja D, mutta D-vyöhykkeelle ulottuvaa paikallisliikennettä ei toistaiseksi ole. Tarkasta pysäkkien sijaintivyöhykkeet. Jos matkustat esimerkiksi Laukaasta Jyväskylän keskustaan, matkalle tarvitaan ABC-vyöhykelippu.\nHyväksymisen jälkeen lippuostosta ei voi enää perua. Tarkasta siis huolella, että valitsemasi lipputyyppi, vyöhykkeet ja ikäryhmä ovat oikeat. Lippu on voimassa heti kun se on maksettu, ja voimassaoloaika rupeaa puhelimen näytön lippunäkymässä juoksemaan. Voimassaoloaika on 1–2 vyöhykkeen mobiililipuilla 60 minuuttia, 3 vyöhykkeen lipuilla 120 minuuttia. Voimassaoloaikana lipulla voi matkustaa rajattomasti lipun kelpoisuusvyöhykkeillä.\nNäytä avattu mobiililippu puhelimestasi kuljettajalle aina kyytiin tullessasi - myös vaihtaessasi Linkistä toiseen. Kuljettaja tarkistaa lippunäkymästä, että lippu on voimassa. Lähitulevaisuudessa mobiililippujen QR-koodit luetaan Linkkien kortinlukulaitteella.\nMobiililipulla voi tehdä matkoja vain paikallisliikenteen Linkki-linjoilla 1–13 ja 14–42 Jyväskylässä, Laukaassa ja Muuramessa.\nSeutuliikenteessä ei mobiililipulla voi matkustaa. Seutuliikenteen vuoroja ajavat esimerkiksi liikennöitsijät Jyväskylän Liikenne Oy, Koivuranta Oy, Töysän linja, Matka-Mäkelä, Rautalammin auto ja Soisalon liikenne.\nJatkossa Waltti Mobiili -sovellukseen saadaan myös 30 päivän kausilippu. Myös maksutapoja on tulossa myöhemmin lisää. Sovellusta voi tällä hetkellä käyttää Jyväskylän seudun lisäksi Vaasassa, Kajaanissa ja Salossa. Tulevaisuudessa sen käyttö laajenee useammalle kaupunkiseudulle, seuraavaksi Ouluun.\nLisätiedot: järjestelmäasiantuntija Toni Tamminiemi, p. 014 266 4021, toni.tamminiemi[at]jyvaskyla.fi\nLinkki » Linkki » Uutiset » Waltin mobiililippu otettiin käyttöön Linkki-paikallisliikenteessä


Vesileppiksen Muumijääluola on kesän coolein kokemus - 100syytä.fi\nVeikkaamme, että Sport & Spa Hotel Vesileppiksen alle louhittu kiviluola tulee monelle yllätyksenä – kuten myös helteen vaihtuminen hissin napin painalluksella -3 asteen pikkupakkaseen. Vielä coolimmaksi reissun tekevät jääluolan asukit, sympaattiset Muumit. Mitä kepposia Pikkumyy on tällä kertaa keksinyt? Entä mitä Muumipeikko puuhailee?\nNeljättä kertaa veistetty jääluolan näyttely vie tänä vuonna Muumilaakso-sarjan jaksoon ”Latua, herra Virkkunen”. Maailman parhaiden jäänveistäjien loihtimat Muumi-hahmot, jäinen satumaailma ja valojen leikki on jotain mitä ei viileimmissä kuvitelmissakaan usko näkevänsä keskellä kesää.\nJos Muumien talvipuuhat saavat haikailemaan vesiliukumäen sijaan pulkkamäkeen, ei hätää. Jääluolasta löytyy jääliukumäki, mäenlaskupaikkoja, napakelkka sekä pulkat, liukurit ja muut välineet mäenlaskuun.\nMikä parasta: Muumijääluolan pääsylippu on voimassa koko päivän – hyvä juttu etenkin helteillä. Voit käydä välillä syömässä tai polskimassa Vesileppiksen altaissa ja palata moikkaamaan Muumeja niin monta kertaa päivässä kuin haluat.\nTälle reissulle kannattaa pakata lämmin takki, pipo ja hanskat mukaan, sillä jääluolasta ja Muumien seurasta ei takuulla malta poistua ihan heti. Muumijääluola on avoinna 28.8. saakka.\nPS. Veistosjää on muuten tuotu Suomen Lapista, Lainiojoesta. Luonnonjää antaa Muumeille erityisen hienon ja yksilöllisen valontaiton. Mutta se on jo ihan oma tarinansa.\nKuvat: Jani Kauhanen


VOIDEPALA "Lavender dream" 50g THE HONEY STORY | EkoLyyli\nVOIDEPALA "Lavender dream" 50g THE HONEY STORY\nSuomessa käsintehty The Honey Storyn voidepala "Lavender dream" koko vartalolle. Suojaa, kosteuttaa, pehementää. Ei sisällä synteettisiä lisä- eikä väriaineita. Riittoisa ja kätevä pakkaus on helppo ja kevyt kuljettaa mukana.\nKiinteä voidepala – käytännöllinen ja riittoisa ihonhoitotuote jokapäiväiseen käyttöön.\nVoidepala kosteuttaa hellästi, ravitsee ja antaa iholle kimmoisuutta.\nVoidepala suojaa ihoa kuivumiselta, kylmyydeltä ja kloorivedeltä.\nKiinteä voide ei sisällä kemiallisia lisäaineita eikä väriaineita.\nMehiläisvaha ja hunaja auttavat säilyttämään ihon kosteuden.\nKookosöljy ja karitevoi hoitavat kuivaa, halkeilevaa ihoa.\nEteeriset öljyt puolestaan rauhoittavat ja nostavat mielialaa.\nVoidepalan kompakti pakkaus kulkee kätevästi mukana harrastuksissa ja uimahallissa sekä matkoilla ja se on erittäin riittoisa.\nVoide koostuu ainoastaan luonnollisista ainesosista.\nvoidepala sulaa kätten lämmöstä; kämmeniin sulanut voide levitetään iholle ja sen annetaan vaikuttaa.\nKosteuttaa ihoa tehokkaasti varsinkin saunan ja suihkun jälkeen.\nTuotesisältö: Karitevoi, Kookosöljy, Manteliöljy, E-vitamiini, Hunaja, Mehiläisvaha, Eteeriset öljyt


Leena äiti 21. joulukuuta 2015 klo 14.14\nHienot tontut ja kynttilät. Hymyilin leveästi, kuinka samanlaiset talo ja asuinpaikka haaveet meillä onkaan. :)\nMetsäntyttö 21. joulukuuta 2015 klo 18.13\nSama maku meillä:) Vaikka metsästä tykkää, niin on palveluiden läheisyydessä puolensa.\nRiitta Sinikka 21. joulukuuta 2015 klo 19.43\n♥ihana jouluasetelma kaikkineen! Vuosia sitten, mulla oli aikalailla samanmoiset haaveet ISOSTA talosta, vaan ne jutut on nyt vaihtuneet toisenlaisiin haaveisiin...ehkä se kaupunkiasunto voisi olla mukava, sellaiset haaveet täälläkin :) No joo, ehkä näillä "nykyisillä" mennään :)\nMetsäntyttö 22. joulukuuta 2015 klo 7.04\nNiin, nykyisillä mennään:) Lopultakin eihän se, että olisi iso talo tms. mitään onnea takaisi. Aina sitä löytyisi uutta toivottavaa. Kunpa oppisi olemaan kiitollinen siitä, mitä on nyt ja tässä.\nSesse 22. joulukuuta 2015 klo 14.44\nKiva kun otit haasteen vastaan...isosta talostahan (ja itsestän puhdistuvasta :D) mullakin oli toive....\nMetsäntyttö 22. joulukuuta 2015 klo 17.33\nNiin, vähän samantapaista oli toiveet:) Kirjoitit myös, ettet yleensä haikaile sellaista mitä ei voi saada. Se on minullekin niin tuttua. Mieluummin haaveilee sellaisesta, johon voisi oikeasti ollakin mahdollisuuksia. Toisaalta kai joskus olisi hyvä osata haaveilla yli omien rajojenkin...


Morris Mini CHOPATTU Muu 1969 - Vaihtoauto - Nettiauto\nID 8150477. Sininen henkilöauto\nMorris Mini CHOPATTU\nTalvi tulee ja Mini vailla aikaani.\nNyt sopivasti pois pihasta!!\nVaihdossa voit tarjota paljua, terassilautaa jne...\nChopattu 80-luvulla ARK:n luvalla, korkeus maasta 109.5cm katon pintaan. (ilmeisemmin ei ole helppo saada lupia vastaavaan)\nLaitettavaa on eli ei suoraan soralle eikä asfaltille.\nAjettu pihassa viimeksi 2015 syksyllä.\nJotain uusia osia myös matkaan.\n***** Kiinostaako vaihto Vaihto: Mercedes-Benz Ambulance (Myyty) - Nettiauto ***** vastasi ei tarvetta\nVaihto: Mazda 6 (Myyty) - Nettiauto ***** vastasi ei tarvetta\n***** Vaihto? Ja mitä kaikkee pitäs laittaa et sais ajoon?\nVaihto: BMW 320 (Myyty) - Nettiauto ***** vastasi Ei tarvetta...\n***** vaihtoa moottoripyörään?\n***** Terve. Onko koska viimmeksi ollut leimassa? Kattoa ilmeisesti kovalla kädellä pakkeloitu? Kiinnostaisko mikään vaihdossa?\n***** miteställäinen harvinaisuus kiinnostaa vaihdossa. yamaha beluda 125 skootteri löytyy torin sivuilta moottori pyöristä on siellä nyt myynnissä. sitten olis vanhoja mopoja noin 20 kpl olisko kiinnostusta jostakin mikä kävis vaihdossa. ***** vastasi Soita niin pohditaan miten vaihdettas, Yammua en tarvitse\n***** Terve. Laitatko vielä lisätietoja ministä kun poistin sen vahingossa postista. ***** vastasi laitettu\n***** moro mitee laitettavaa leimalle? millo ollu leimassa?\n***** vastasi ruostevaurioita jonkin verran ym. vuosia kun on ollut käyttämättä\n***** oisko mitäkaikkee leimalle? kiinnostasko kelkkaan vaihto?\nVaihto: Polaris 600 PRO X2 (Myyty) - Nettimoto ***** vastasi ei\nVaihto: Audi A4 (Myyty) - Nettiauto ***** vastasi Kiitos ei\n***** katso wagon\nVaihto: Alfa Romeo 156 (Myyty) - Nettiauto ***** vastasi Kiitos ei.\n***** minkä verran minissä on laitettavaa?\nVaihto: Yamaha YZF (Myyty) - Nettimoto ***** vastasi vastattu @\n***** mites lähtiskö sierra projekti ? ***** vastasi Juu EI...\nVaihto: Ford Thunderbird (Myyty) - Nettiauto ***** vastasi Kiitos mutta ei tarvetta\n***** Ei ole 2 pyöräinen\nVaihto: Sun Runner 165 v(vaihtokin) (Myyty) - Nettivene ***** vastasi vastattu@\nMorris Mini 1.0, '69\nSoita: 1899 € Morris Mini Nettiauto ID 8150477 Hakutulokset


Onko tässä Suomen erikoisin Saab 96 – Lahden Classic Motor Show’ssa bongattu ”avaruusbanaani” yhdistää retrotyylin V4-turbotekniikkaan | Tyyliniekka\nHistorian tehokkain katu-Pösö esiteltiin – uusi 508 PSE on 360-heppainen pistokehybridi\nTeslan turvallisuustesti meni pahasti pieleen – jalankulkijaa esittänyt nukke meni kappaleiksi\nAutonomistajat raivoissaan: Hiiret nakertavat Toyotan moottoreita\nV12, manuaali ja mittarissa 64 000 kilometriä – tästä BMW 850…\nOnko tässä Suomen erikoisin Saab 96 – Lahden Classic Motor Show’ssa bongattu ”avaruusbanaani” yhdistää retrotyylin V4-turbotekniikkaan\nSaab aloitti autotuotannon jo 1940-luvulla. Lentokoneiden muodoista inspiraationsa saanut ”Ursaab” muuttui 92-nimiseksi tuotantomalliksi vuonna 1949, ja sama perusrakenne säilyi tuotannossa jopa 1980-luvun alkuun saakka. 1960-luvulla Saabin perhesukkula kehittyi 96:ksi, jota alettiin valmistaa myös Uudenkaupungin autotehtaassa vuodesta 1969 alkaen. Silloin alkuperäinen kaksitahtitekniikka oli jo vaihtunut Fordilta lainattuun V4:een.\nBongasimme viikonloppuna Lahden Classic Motor Show’ssa Suomen Saab-klubin osastolla erikoisen näköisen Ysikuupan, jonka avatun konepellin ympärillä pyöri jatkuvasti väkeä. Moottoritilassa näytti komeilevan turbolla terästetty V4, mutta ahdin ei ollut todellakaan tämän auton ainoa muutos. Helpompaa olisi ehkä luetella Saabissa alkuperäiseksi jätetyt kohdat, koska niitä ei ole enää paljon.\n-- MAINOS --\nSipoolaisen Toni Koskisen omistama ja rakentama 96 aloitti taipaleensa vuonna 1976 Uudenkaupungin autotehtaalla tuhansien kaltaistensa joukossa. Koskinen hankki Saabin edullisesti vuonna 2002, ja tarkoituksena oli kunnostaa siitä nopeasti kesäksi ajopeli. Ruosteisen karu todellisuus selvisi kuitenkin pian, ja pikaiseksi suunniteltu projekti hidastui merkittävästi. Tästä alkoi myös ulkoasun muuttaminen, jolle ei meinannut enää loppua näkyä.\nSaabin Space Banana -lempinimikin kuvaa sen erästä vaihetta ulkonäön osalta. Projekti aloitettiin jo tammikuussa 2002, ja laajat ruostevauriot oli saatu korjattua seuraavan vuoden syksyyn mennessä. 96:n koriin hitsattiin kolme neliömetriä uutta peltiä, ja myös kaikki ovet sekä lokasuojat menivät uusiksi. Tällöin kori maalattiin keltaiseksi, ja auto saatiin katsastettua.\nSyksyyn 2007 mennessä 96:een oli upotettu jo yli 1000 työtuntia. Saab rakennettiin lähelle nykyistä ulkoasuaan siitä eteenpäin noin vuoden aikana, mikä nieli jälleen reilut 700 työtuntia. Korimuutosten yhteydessä 96:een tuli yli 20 metriä uutta hitsaussaumaa, jotka kaikki viimeisteltiin koritinalla. Korityöt tehtiin itse käsityönä pellistä omassa tallissa.\nTalvella ja keväällä 2010 alkuperäisen V4:n kaveriksi ruuvattiin Garrettin GT17 -turboahdin, ja samalla koneen alakerta vahvistettiin ARP:n pulteilla. Myös moottorin kaikki tiivisteet uusittiin ja konehuone käytiin läpi siistimmän ulkoasun nimissä. Lisäksi iso määrä apulaitteita sai pintaansa uuden maalin samassa rysäyksessä.\nKoneen tehotavoitteeksi asetettiin noin 100 heppaa 0,4 baarin ahtopaineilla. Lukema ei varsinaisesti huimaa päätä, mutta toisaalta Ysikuutosen omapaino on vain 900 kilon luokkaa. Vuosina 2013-2014 oli jälleen koritöiden vuoro. Konepeltiin tehtiin esimerkiksi 110 kappaletta louverseja, ja spoilerilla höystetyn takaluukun tilalle laitettiin tavallinen tasoitettu kontti. Vuonna 2015 viimeisteltiin turbon asennus, ja Saabin ulkonäkökin sai hieman uutta ilmettä mm. valkosivurenkaiden avulla. Turbomoottori laitettiin ensimmäisen kerran tulille 11.9.2015.\nTalven 2015-2016 aikana koneelle tehtiin lopulliset säädöt ja tehonmittauskin suoritettiin. Muutoskatsastuksen vuoro oli puolestaan keväällä 2016, eli koko projekti vei noin 14 vuotta. Yllä mainittujen muutosten lisäksi Saab on saanut osakseen paljon muutakin tuunausta, kuten punaista ja mustaa sekä kultahilettä yhdistelevän maalauksen. Lisäksi maskipelti on vaihdettu vuoden 1968 pyöreälamppuiseen versioon, ja puskurit sekä kylkilistat on poistettu. Myös etulokasuojien vilkun reiät on hitsattu umpeen.\nTaakse on tehty puolestaan 45-milliset lokasuojanlevikkeet, ja pyöristettyjä etupyöränaukkoja on levitetty 15 millin verran. Etuhelma sekä takahelma on väännetty käsin pellistä, ja sama koskee myös helmalevikkeitä. Takalokasuojien päät on puolestaan pyöristetty, ja lokareihin on upotettu pyöreät valot. Lisäksi kaikki lokasuojat on hitsattu kiinni koriin, ja kyljetkin on tasoitettu. Vain Saabin katto on alkuperäinen, mikä kertoo korimuutosten laajuudesta.\nSisustaa on puolestaan vanhennettu 1960-luvun kaksitahti-Saabin kojelaudalla. Ratti on napattu vuoden 1967 96 V4:stä, ja matkustajat pysyvät tukevasti paikoillaan sporttipenkkien ansiosta. Sisäkatto ja takapenkki on maalattu mustaksi, ja mittarit on napattu Auto Gagen valikoimasta. Kojelaudan alle on asennettu vielä lisämittaristo, ja kojelautaan on integroitu päävirtakytkin starttinappulan kera.\nVoimansiirrosta vastaa puolestaan rattivaihteilla ja vapaakytkimellä varustettu nelipykäläinen manuaali, jonka liikeratoja on lyhennetty. Alustaakin on madallettu ja jäykistetty, ja eteen on lisätty kallistuksenvakaaja. Retrotyyliä saadaan valkosivujen lisäksi levitetyistä 16-tuumaisista peltivanteista ja kromatuista pillerikapseleista. Vanteiden takana piilevät alkuperäiset kunnostetut levyt ja rummut takana.\nKlassista tyyliä löytyy myös 1960-luvun kattotelineestä, mutta äänentoisto edustaa taas modernimpaa linjaa MP3-soittimen ja kunnon hifien myötä. Vaikka vannoutuneimmat pussihousut pyörittelevät ehkä päätään tämän Saabin edessä, lähes 15 vuoden työn vaatinut ”avaruusbanaani” erottuu ainakin joukosta rohkealla otteellaan. Autoa on hankala luokitella mihinkään lokeroon, koska siihen on yhdistetty niin montaa tyyli- ja rakentelusuuntausta.\nEdellinen artikkeliTiekaide läpäisi Tesla-sähköauton kauttaaltaan – kuljettaja selvisi naarmuitta\nSeuraava artikkeliBell & Ross vahvistuu Suomessa – vaasalainen Hovisepät uudeksi jälleenmyyjäksi\nTyyliniekka tutustuu – Uudenkaupungin automuseo tarjoaa Saab-nostalgiaa ja eksoottisia yksittäiskappaleita\nTuro Leppänen - 10.8.2020\nKotimaan matkailu on tänä kesänä suositumpaa kuin koskaan, joten mekin kävimme tutustumassa Suomen ainoan autotehtaan yhteydessä sijaitsevaan museoon. Ulkoapäin varsin vaatimattomalta vaikuttava museo suoraan Uudenkaupungin...\nMyynnissä lähes uudenveroinen 1979 Saab 900 Turbo\nHenrik Tuominen - 21.4.2020\nLatviasta löytyy nyt erityisesti Saab-harrastajille harvinaista herkkua. Tarjolla vuoden 1979 Saab 900 Turbo. Pitipä Saabien muotoilusta tai ei, niin yrityksen päätyminen konkurssiin oli menetys persoonallisten...\nBMW M3 -klassikko sai nokalleen Saabin moottorin – tehoa 550 hevosvoimaa\nHenrik Tuominen - 19.4.2020\nKerta ei ole ensimmäinen, kun Bemaristi vaihtaa autoonsa ruotsalaisen laatumoottorin. Saabin B206 ja B234 -koodeja kantavat moottorit ovat molemmat käyttökelpoisia viritystarkoituksiin, ja näistä jälkimmäinen...\nTämä vanha Saabin matkailuauto näyttää ihan käpertyneeltä kisulta\nHenrik Tuominen - 28.3.2020\nMaailmasta tuskin löytyy sympaattisempaa matkailuautoa, kuin kuviemme Saab 92H. Ruotsalaisen lihapullan konehuoneessa työskentelee kaksitahtimoottori. Auton on rakentanut Torsten Johansson vuonna 1963, ja siinä on...\nAutotTuro Leppänen - 28.9.2020\nPeugeot esitteli jo puolentoista vuoden takaisessa Geneven autonäyttelyssä konseptin 508:n sporttiversiosta, jota vauhditti tehokas pistokehybriditekniikka. Nyt auto pääsee tuotantoon...\nAutotHenrik Tuominen - 27.9.2020\nTesla Model 3 pitää sisällään hienon ominaisuuden, jonka tarkoituksena on automaattisesti jarruttaa auton havaittua edessään jalankulkijan. Myös monet muut...\nVihaiset Toyotan omistajat ovat haastaneet autonvalmistajan oikeuteen, sillä jyrsijät ovat erityisen mieltyneitä herkuttelemaan Toyotan moottoreiden johdoilla. Mistä ihmeestä on...\nV12, manuaali ja mittarissa 64 000 kilometriä – tästä BMW 850 CSi:stä odotetaan kovaa hintaa huutokaupassa\nAutotTuro Leppänen - 27.9.2020\nVuonna 1989 esitelty E31-korinen 8-sarja toimi BMW:n lippulaivana lähes 10 vuoden ajan. Mallisto kruunattiin 380-heppaisella 850 CSi:llä, joka oli...\nVolkkarin sähköautovalikoima kasvaa – uusi ID.4 kurkottaa crossoverien luokkaan\nAutotTuro Leppänen - 26.9.2020\nTäysin uudelle MEB-perusrakenteelle tehty VW ID.3 on juuri saapunut myyntiin, ja se saa pian seuraa pykälää isommasta ID.4:stä. Nyt...


Tietoa Advaniasta Advania on pohjoismainen IT-yritys, jolla on 29 toimipistettä Ruotsissa, Islannissa, Norjassa, Tanskassa ja Suomessa. Yhtiö keskittyy auttamaan asiakkaita parantamaan suorituskykyään käyttämällä parhaita saatavilla olevia IT-alustoja ja -palveluita uudella, innovatiivisella tavalla. Advania palvelee tuhansia yritysasiakkaita, monikansallisia yhtiöitä, julkishallintoa ja julkisia toimielimiä, suuria, pieniä ja keskisuuria yrityksiä kaikilla yhteiskunnan aloilla. Advanian juuret ulottuvat vuoteen 1939, jolloin islantilainen yrittäjä perusti Reykjavikiin toimistolaitteiden korjauksiin keskittyneen liikkeen. Seuraavien vuosikymmenten aikana Islannissa, Ruotsissa ja Norjassa kasvoi ja kehittyi kolme erillistä IT-yhtiötä, jotka vuonna 2012 liitettiin yhteen ja syntyi Advania. Lisää tietoa löydät osoitteesta www.advania.com.\nAdvanialla on aggressiivinen kasvustrategia, ja sen tavoitteena on kasvaa Pohjoismaissa sekä orgaanisesti että yritysostoin. Itello-kaupan myötä markkinaosuutemme Norjassa kasvaa merkittävästi. On hienoa, että meistä tulee entistäkin merkityksellisempi kumppani olemassa oleville ja uusille asiakkaillemme Norjassa\nTarkoituksena on minimoida asiakaspalvelukeskuksissamme käytössä olevien ratkaisujen lukumäärä sekä ulkoistaa järjestelmän kehittäminen ja optimointi. Näin voimme säästää rahaa ja keskittyä siihen, minkä parhaiten osaamme – auttamaan yrityksiä ja organisaatioita saamaan saatavansa ja yksityishenkilöitä maksamaan velkansa\nIntrumin liiketoimintajohtaja Juuso Rantasalo\nke, kesä 23, 2021 13.00 CET\nAdvania AB, Pohjois-Euroopan johtava täyden palvelun IT- toimittaja, on ostanut Bevericin, joka tarjoaa IT-konsultointipalveluja ja asiakirjahallintaratkaisuja yksityiselle ja julkiselle sektorille.Digitaalisten palvelujen kysyntä jatkaa kasvuaan pohjoismaisissa organisaatioissa. Kasvussa on myös tarve kumppanille, joka pystyy toteuttamaan monimutkaisia ja innovatiivisia hankkeita. Advania vahvistaa asemiaan palvellakseen entistä paremmin Suomen markkinoilla toimivia asiakkaitaan. Advanialla on kaupan jälkeen Suomessa yli 80 digitalisaatioprojekteihin ja IT-palveluratkaisuihin


Kohonnut verenpaine päänsärky silmäkipu | Blood Balance Suomessa\nKohonnut verenpaine päänsärky silmäkipu\nKohonnut verenpaine on haitallista verisuonille ja altistaa muun muassa eteisvärinälle, sepelvaltimotaudille, muistisairauksille, aivoinfarktille ja -verenvuodolle. Kohonnut verenpaine on vaarallista, sillä se ei tunnu. Blood Balance ostaa tulevat vasta, kun verenpaine on jo kriittisissä lukemissa. Tällöin voi olla päänsärkyä ja huimausta. Kohonnut verenpaine (hypertensio) ei yleensä tunnu, joten sen saa selville vain mittaamalla.\nJatkuvasti koholla oleva verenpaine vaurioittaa sydäntä, verisuonia, aivoja ja munuaisia. Se on maailmanlaajuisesti eniten terveitä elinvuosia verottava riskitekijä. Verenpainearvot. Verenpaine ilmoitetaan kahdella luvulla. Useimmiten korkea verenpaine johtuu elintavoista, mutta verenpaine voi kohota myös yllättävistä syistä. Esimerkiksi mikä tahansa kiputila tai muu stressitekijä voi nostattaa verenpainetta.\nTutkimusten mukaan niskan virheasennot ja lihasjännitykset ovat yhteydessä verenpaineen kohoamiseen. Atlasnikaman käsittely alensi verenpainettaKohonnut verenpaine on lapsilla harvinainen. Yleensä se johtuu jostakin sairaudesta. Se voi olla myös itsestään syntynyt eli kysymyksessä on primaarinen verenpainetauti.\nTätä esiintyy tyypillisesti suvuittain. Hoitona on ensisijaisesti sairauden hoito. Primaarisen verenpainetaudin hoidossa ensisijaista on. Pitkittynyt päänsärky on syy mennä lääkäriin ja sen syy on selvitettävä. Kipu nostaa verenpainetta jo ihan itsessään. Lisäksi ihan tavallinen syy päänsärylle on niska-hartiaseudun jännittyneisyys ja kireys.\nOnko sinulla tätä ongelmaa. Se olisi näistä helpoin selvittää ja hoitaa pois. KORKEA VERENPAINE Kun verenpaine on korkea, verisuonet joutuvat koville koko kehossa.\nValtimot kovettuvat ja voivat painaa laskimoa lyttyyn. Joskus korkea verenpaine näkyy toistuvina verenpurkaumina tai oireilee silmän laskimotukoksena. Silmänpohjan verisuonia tarkkailemalla lääkäri näkee potilaan elimistön verenkierron kokonaistilan. Silmäkipu Silmän kipu pitää aina ottaa vakavasti, ja sen syy on selvitettävä silmälääkärillä.\nKiireellistä silmälääkärin tutkimusta tarvitaan silloin, kun silmien särky on kovaa ja siihen liittyy joko näön heikkenemistä, päänsärkyä tai pahoinvointia – kyse voi olla nopeaa hoitoa vaativasta silmätulehduksesta tai hyvin korkeasta silmänpaineesta. Lisäksi vasemmassa käsivarressa on turruttavaa “säteilykipua”.\nVasenta kättä kohottaessa saan aika ajoin seuraavanlaisen kohtauksen:Päähän tulee “isku”, verenpaine nousee korkealle ja esiintyy huimausta ja pahoinvointia. Lisäksi niska on krampissa ja jaloissa on heikkouden tunne. Päänsärky on useimmiten migreeniä. Sydänongelmat lisääntyvät huimasti lumipyryn jälkeen – verenpaine nousee kylmässä . Terveys 24. 2. 2017. Kahdeksan merkkiä, että stressi tekee sinut sairaaksi . Terveys 23.\n2. 2017. Tutkimus löysi tehokkaan keinon polvikivun helpottamiseksi .\nKohonnut verenpaine päänsärky silmäkipu: Kohonnut verenpaine (verenpainetauti)\nKun verenpaine on liian korkea, oireita ovat. Kohonnut verenpaine (verenpainetauti) Verenpaine Blood Balance tilata netistä. Kohonneen verenpaineen syy voi löytyä niskasta. Korkea vai matala verenpaine? Katso viitearvot. Keskustelu Kohonnut verenpaine ja päänsärky!. Nämä sairaudet voivat näkyä silmistä Hyvä.\nSilmäBlood Balance ostaa Silmäasema. Verenpaineen äkillinen kohoaminen, huimaus ja. Älä säiky turhaan – tunnista aivokasvaimen


Sähkösuunnittelu - SelegaSystem\nKoetko valo- ja sähkötekniikan vaikeana tai vieraana -\njos koet, et ole yksin. Moni kokee niin.\nAutan sinua valitsemaan viisaasti ja välttämään sudenkuopat. Säästät jo rakennusvaiheessa tuhansia euroja ja tulevina vuosina ylläpidossa mahdollisesti vieläkin enemmän.\nTarvittaessa istutaan samaan pöytään ja keskustellaan asiat perinpohjin.\nOta yhteyttä ja kerro rakennushankkeestasi.\nSOITA PUH 0400 344 205 / Lasse Honkala\nPalvelen ympäri Suomea\nTekniikka kehittyy kiihtyvää vauhtia ja rakentajille tarjotaan uusia "älykkäitä" ohjausjärjestelmiä toinen toisensa perään. On avoimia väylästandardeja, on langattomia, on bluetooth, on wifi, on pilvipalveluihin liitettyjä ja kännykkäsovelluksia loputtomasti ja uutta pukkaa kun entisiä häviää. Aleksat ja Sirit ja muut tekoälyt vielä kaiken huippuna.\nEn ihmettele yhtään, että jopa asiaan perehtyneet ovat ihan ymmällä, miten talo tulisi nyt sähköistää ja miten sen valaistusta pitäisi ohjata.\nSuurin osa varmaankin pyytää mahdollisimman "tavallisen" tekniikan, ettei tulisi valittua väärin.\nMutta sitten ehkä jää vähän kaivertamaan, että tuleekohan talosta "vanhanaikainen" jo heti uutena. Kelpaako se jälkipolville tai meneekö kaupaksi, jos siitä joskus luovumme?\nTähän ongelmaan minulla on ehdotus: VIISAS TALO\nRatkaisuni perusajatus on: tehdään taloon tavallinen perustekniikka sillä tavalla viisaasti, että sen päälle voidaan lisätä kätevästi uutta älytekniikkaa.\nNäin talo ei ole älytekniikan varassa, mutta ei myöskään suljeta pois älytekniikan mahdollisuuksia nyt eikä tulevaisuudessa.\nTämän idean toteutus vaatii sen, että perustekniikka tosiaan tehdään vähän eri tavalla, kuin ennen. Ihan samaa tekniikkaa käytetään, mutta uudella tavalla. Näin sen pystyy ihan tavallinen sähköasentaja asentamaan ja ylläpitämään ilman erikoiskoulutusta.\nTilaa minulta nyt AINAOPPII -sähkö- ja valaistussuunnittelu,\nsoita 0400 344205 / Lasse Honkala\nPalvelun hinta on 1500,- eur sisältäen arvonlisäveron.\nTilata voit myös verkkokaupasta (rekisteröiydy, jotta saat oikean hinnan):\nAnnan työlleni täyden takuun. Jos et ole siihen tyytyväinen, niin laskuakaan ei tule.\nTokihan teen kuitenkin ensin kaikkeni, että olet tyytyväinen, koska vain sillä tavalla saan myös jatkossa toimeksiantoja. Hyvin suuri osa asiakkaistani on saanut joltain aiemmalta asiakkaalta hyvät suositukset valita minut suunnittelijaksi.\nTiedän hyvin, että halvempiakin suunnitelmia on saatavissa, mutta myös kalliimpia. Mutta onko ne VIISAAN periaatteen mukaisia? Eivät ole. Ne ovat joko ihan perinteisiä tai sitten älytaloja.\nTeen monissa toimeksiannoissa arkkitehdin ja muiden suunnittelijoiden kanssa tiiviistä yhteistyötä. Näin täydennämme toistemme osaamista ja sinä rakennuttajana saat monelta suunnalta mietityn parhaan lopputuloksen.\nErillistä ns valaistussuunnittelijaa et tarvitse, mutta sisustussuunnittelu kokonaisuutena on ihan hyvä antaa erikseen sisustussuunnittelijalle. Hän voi ottaa ja pitääkin ottaa kantaa valaistukseen, jotta se saadaan sovitettua muuhun sisustukseen. Usein myös arkkitehdiltä toivon kannanottoja valaistukseen. Hänellä on yleensä paras näkemys tulevista tiloista.\nMinulla ei ole myynnissä valaisimia, joten minun puolesta suunnitelmaan voidaan määritellä aivan vapaasti minkä tahansa valmistajan valotuotteita. Tällä on paljon merkitystä, kun arkkitehti tai sisustussuunnittelija haluaa lopputulokseen jonkun tietyn tuotteen.\nToisaalta joskus hieman haastetta tuo tekniikan sovittaminen eri valaisinten ohjaukseen, mutta se on sitä sähkösuunnittelijan työtä syvimmillään. Tarvittaessa olen pyytänyt tavaran toimittajalta testikappaleita tarkistettavaksi, että esimerkiksi himmennys toimii halutulla tavalla. Tämä ei ole LED-aikakaudella aina täysin papereista nähtävissä.\nSuunnitelmissa käytämme yleisesti sähkötukkuliikkeillä myynnissä olevia sähkötarvikkeita, jolloin niiden takuu on STUL-takuuehtojen mukainen.\nVäyläjärjestelmiä (esim KNX) en siis suunnittele. Fiksut ja toimintavarmat automatiikat saadaan aikaan ilman, että sitoudutaan johonkin ohimenevään muotituotteeseen ja mahdollisesti samalla vaarannetaan tietoturva.\nÄlykästä tekniikkaa voidaan rakentaa perustekniikan päälle nyt ja varsinkin tulevaisuudessa sen osuus tulee kasvamaan merkittävästi. Puheella ohjaus on jo nyt todellisuutta. Kunhan sen toimintavarmuus vielä kasvaa ja suomen kieli alkaa sujua, niin se voi hyvinkin olla joskus ensisijainen ohjaustapa. Tähän kehitykseen voidaan varautua ja suunnitella perustekniikka viisaasti.\nSähkötekniikan perusta tulee joka tapauksessa olla kelle tahansa sähköasentajalle tuttua tekniikkaa ja komponenttien tulee olla vaihtokelpoisia. Vain näin voi varmistaa, että on saatavissa palvelua myös tulevina vuosina erilaisissa laajennus-, muutos- tai vikatilanteissa.\nValaistuksessa käytän LED-valaisimia. Niiden kustannustaso on jo pudonnut riittävän alas ja valon sävy on valittavissa ihan maun mukaan.\nPalovaroittimet suunnittelen aina heikkovirtasensoreilla ja keskitetyllä akku / varaajapaketilla aivan kuten se tehdään kaikissa julkisissa rakennuksissa. Tämä ei aiheuta merkittävää lisäkustannusta ja isommassa talossa se on jopa edullisempi. Ratkaisu helpottaa huollettavuutta.\nVuotovalvonnan suunnittelen kriittisiin vedenkäyttöpisteisiin edullisilla teippiantureilla ja ilmaisimilla, jotka johdotetaan ohjauskeskukselle. Päävesijohtoon suunnittelen aina magneettiventtiilin sulkemaan veden tulon poissa ollessa ja vuotoilmaisimien havaitessa kosteutta. Tällä ratkaisulla on jo estetty useita vesivahinkoja.\nSuunnittelun voit tilata ihan vain puhelimitse tai sähköpostilla.\nKeskustelu ennen tilaamista on aina paikallaan. Soita minulle (0400 344 205). Autan mielelläni pääsemään eteenpäin ja vastailen mieltä askarruttaviin kysymyksiin.\nLähetä meille talonne piirustukset PDF- ja DWG-tiedostoina.\nMeiltä kyllä sitten kysellään vielä lisätietoja, jos lähtötiedoissa on avoimia kysymyksiä tai muuten epäselvää.\nTämän jälkeen edetään luonnosten, palautekeskustelujen ja tarkennusten kautta valmiiseen suunnitelmaan, jota voidaan edelleen päivittää työmaan aikana ja talon valmistuttua.\nMitä enemmän haluat vaikuttaa suunnitelman sisältöön, sitä enemmän joudut perehtymään asiaan. Minun tehtävä on auttaa sinua tekemään järkeviä valintoja lukemattomista eri vaihtoehdoista.\nMitä suunnittelu pitää sisällään ?\nYksinkertainen vastaus tähän on, että se pitää sisällään kaiken tarvittavan, jotta tuleva talosi on mahdollista sähköasentajan sähköistää.\nTiedän, että maallikon on mahdotonta vertailla eri suunnittelijoiden tuotoksia ainakaan etukäteen. Varmasti kaikki vakuuttavat tekevänsä "hyvän" suunnitelman.\nJulkisessa rakentamisessa onkin tapana spesifioida tarkasti, mitä dokumentteja suunnittelija laatii ja mitä puolestaan tekee urakoitsija. Pientalon rakentaja ei juuri koskaan ole esittänyt minulle luetteloa, mitkä dokumentit hän minulta haluaa.\nSiksipä vastaukseni tähän kysymykseen on, että ellei muuta sovita, niin minä teen kaikki tarvittavat dokumentit. Tämä tarkoittaa, että urakoitsijan ei tarvitse tehdä mitään piirustuksia. (Tämä myös selittää sen, että urakoitsijoilta voi saada hyvinkin pienellä summalla sähkösuunnitelman. Asennusurakan aikana siten tehdään erikseen työpiirustuksia. Tämä on ihan normaalia eikä siinä tietenkään ole mitään laitonta tai petosta. Kustannus vain jakautuu osiin.)


ESO allekirjoitti maan pinnalta havaintoja tekevän tähtitieteen kaikkien aikojen suurimman sopimuksen E-ELT:n kuvun ja teleskoopin rakenteen valmistamisesta | ESO Suomi\nGarching bei Münchenissä, Saksassa, 25. toukokuuta 2016 pidetyssä seremoniassa ESO allekirjoitti sopimuksen Astaldia, Cimolaita ja nimitettyä alihankkijaa, EIE-ryhmää edustavan ACe-konsortion kanssa E-ELT -teleskoopin (European Extremely Large Telescope) kuvun ja teleskooppirakenteen valmistamisesta. Tämä on suurin ESO:n milloinkaan myöntämä urakka ja myös kaikkien aikojen suurin urakka maan pinnalta tekevän tähtitieteen puitteissa. E-ELT -teleskoopin rakenteen suunnitelma paljastettiin tapahtumassa. Kuvun ja teleskooppirakenteen valmistaminen lähtee nyt liikkeelle.\nE-ELT -teleskooppi (European Extremely Large Telescope), jonka pääpeilin halkaisija on 39 metriä, on maailman suurin näkyvän valon ja lähi-infrapunan aallonpituuksilla havaintoja tekevä teleskooppi – todellakin maailman suurin tähtitaivasta havainnoiva silmä. Se rakennetaan Pohjois-Chilessä sitä varten valmisteltuun paikkaan.\nSopimuksen teleskoopin kuvun ja rakenteen valmistamisesta allekirjoitti ESO:n pääjohtaja, Tim de Zeeuw, Astaldin puheenjohtaja, Paolo Astaldi, ja Cimolain toimitusjohtaja, Luigi Cimolai. ESO:lle oli suuri ilo toivottaa tervetulleeksi Italian koulutus-, yliopisto- ja tutkimusministeri, H.E. Stefania Giannini seremoniaan, johon osallistuivat myös Italian pääkonsuli Münchenissä, Renato Cianfarani, ESO:n johtokunnan puheenjohtaja, Patrick Roche, ja Italian edustajat ESO:n johtokunnassa, Nicolò D’Amico (joka on myös INAF:in johtaja) ja Matteo Pardo, Italian Berliinin suurlähetystön tiedeattashea. Läsnä oli myös EIE:n toimitusjohtaja, Gianpietro Marchiori, ja muita vieraita sekä konsortion edustajia.\nSopimus kattaa kuvun ja teleskooppirakenteen suunnittelun, valmistuksen, kuljetuksen, rakentamisen, kokoonpanon paikan päällä ja varmistuksen. Summittaisella 400 miljoonan euron hinnallaan kyse on suurimmasta ESO:n milloinkaan myöntämästä urakasta ja myös kaikkien aikojen suurimmasta urakasta maan pinnalta tekevän tähtitieteen puitteissa.\nE-ELT -teleskoopin kupu ja teleskooppirakenne vievät teleskooppien insinööritaidon aivan uusille alueille. Sopimukseen ei vain sisälly valtava 85 metriä halkaisijaltaan oleva pyörivä kupu, jonka kokonaismassa on noin 5000 tonnia, vaan myös teleskoopin jalusta ja putkirakenne, joiden liikkuvan massan osuus on yli 3000 tonnia. Molemmat näistä rakenteista ovat suurimmat milloinkaan näkyvän valon ja infrapuna-valon aallonpituuksilla toimiville teleskoopeille rakennetuista ja saavat kaikki tähänastiset vaikuttamaan kääpiömäisen pieniltä. Kupu on lähes 80 metriä korkea ja sen pinta-ala on verrattavissa jalkapallokenttään.\nE-ELT -teleskooppia rakennetaan Cerro Armazonesilla, joka on 3000 metriä korkea vuori noin 20 kilometrin etäisyydellä ESO:n Paranalin observatoriolta. Yhteystie ja vuorenhuipun tasoitus on jo saatu valmiiksi ja kuvun rakennustöiden odotetaan alkavan paikan päällä vuoden 2017 aikana.\nESO:n pääjohtaja, Tim de Zeeuw sanoi: "E-ELT tulee tuottamaan havaintoja, joista emme osaa edes uneksia tänään ja se tulee innostamaan ihmisiä kautta koko maailman ajattelemaan tiedettä, teknologiaa ja meidän paikkaamme maailmankaikkeudessa. Tämän päivän allekirjoitustilaisuus on avainaskel kohti E-ELT -teleskoopin valmistumista vuonna 2024."\nPaolo Astaldi, Astaldin puheenjohtaja lisäsi: "Tämä hanke on todella kaukonäköinen sekä sen suhteen, mitä se edustaa tähtitieteen saralla, että rakenteen ja insinööritaidon puolesta. Astaldi sekä projektikumppanimme Cimolai ja EIE Group ovat todella ylpeitä, että ESO on valinnut meidät tarjouspyyntönsä toimittajiksi tekemään heidän visionsa todeksi. Astaldi tunnetaan kyvystään tuottaa luokkansa parasta teknistä osaamista, laaturakentamisestaan ja vahvasta toimeenpanostaan. Me tulemme pistämään ydinosaamisemme täyden voiman tähän projektiin. Allekirjoitan näin tähtitieteellisen kunnianhimoisen sopimuksen suurella innostuksella."\nLuigi Cimolai, Cimolain toimitusjohtaja sanoi: "Koemme suurta kunniaa ja kiitollisuutta siitä, että yhtiöllemme on annettu mahdollisuus osallistua tähän teknisesti edistykselliseen haasteeseen. E-ELT -teleskooppi vaatii korkeatasoista laatua insinööritaidon ja rakentamisen puitteissa. Uskon, että tämä ehdottomasti myötävaikuttaa parantavasti kykyymme kehittää ja tuottaa aina vain suuremman monimutkaisuuden hankkeita."\nUseat E-ELT -teleskoopin rakentamisen osatekijät etenevät myös nopeasti. ESO on jo allekirjoittanut sopimukset ensivalohavaintolaitteiden MICADO, HARMONI ja METIS valmistamisesta sekä adaptiivisen optiikan MAORY-järjestelmästä E-ELT:lle. Sopimukset teleskoopin valtavan apupeilin valmistamisesta allekirjoitetaan lähitulevaisuudessa.\nE-ELT -teleskoopin valonkeruuala tulee olemaan suurempi kuin kaikkien olemassaolevien näkyvän valon alueella toimivien tutkimusteleskooppien yhteensä ja sen adaptiivisen optiikan järjestelmä tulee tarjoamaan kuvia, jotka ovat noin 15 kertaa terävämpiä kuin NASA:n ja ESA:n Hubble-avaruusteleskoopin samoilla aallonpituuksilla ottamat. Se tarjoaa lukuisia mahdollisuuksia teknologian ja insinööritaidon jatkotuotteistamiselle, teknologian siirrolle ja teknologiasopimuksille. Uusi sopimus havainnollistaa, että E-ELT voi toimia talouskehityksen voimatekijänä tarjoamalla ESO:n jäsenmaiden sopimuskumppaneille mahdollisuuden johtaa suurhankkeita kansainvälisellä tasolla.\nTämä on ESO:n lehdistötiedotteen käännös eso1617.\nTiedote nr.: eso1617fi\nE-ELT verrattuna Turun tuomiokirkkoon


7.11.2006 : Onni Puuronen Kommentoi\nKenties hieman yllättävääkin on, että polkupolkupyörille ei ole juurikaan ollut saatavilla näitä varten erikoisesti suunniteltuja MP3 soittimia tai kaiutinjärjestelmiä. Kyllähän hyvistä nappikuulokkeistakin tietysti irtoaa laadukas hifikokemus, mutta välillä hirvittää liikenteen seassa polkiessa varoittavien tausta-äänten peittyminen musiikin alle.\nHammarcher niminen verkkokauppa on hiljattain tuonut aktiivisten pyöräilijöiden iloksi markkinoille MP3 soittimen polkupyöriä varten. Soitin toimitetaan mukanaan asennussarja, jonka avulla soittimen saa kiinnitettyä polkupyörän ohjaustankoon. Soitin on varustettu yhden gigatavun muistilla, josta riittää kuunneltavaa vähän pidemmällekin polkupyöräretkelle. Esimerkiksi työmatkansa pyörällä taittava voi myös irrottaa soittimen pyörästä, ja käyttää tätä pöytäsoittimena toimistossa. Energiansa soitin saa neljästä AAA paristosta ja soittimessa on myös kuulokeliitäntä, mikäli musiikkia halutaan kuunnella ympäristöä häiritsemättä.\nOmaan polkupyöräänsä MP3 soittimen saa hankittua Hammarcher verkkokaupasta rapakon takaa hintaan $129.95\nSound from Wind, huilukahvat polkupyörään\nNimbus, 20-tuumainen pyörä-pyörä\nKategoriassa: Autot ja Liikenne, Erä ja Retkeily, Musiikki / MP3, Urheilu ja Liikunta Avainsanoilla: kaiutin, Polkupyörä, pyöräily, soitin


Milos - Andros Lautta - Varaa matkasi Milos - Andros väliselle matkalle\nKoti / Eurooppa / Kykladit / Andros / Lautta satamasta Milos satamaan Andros\nMilos - Andros on yksi suosituimmista reiteistämme - ylitykset myydään usein loppuun kiireisillä jaksoillamme.\nMilos - Andros lauttaoperaattorit\nKykladit ja Kykladit yhdistyvät reitillä Milos Andros. Tällä hetkellä väliä liikennöi vain yksi lauttayhtiö: Hellenic Seaways. Reittiä kuljetaan jopa 1 kertaa viikko ja matka-aika on nopeimmillaan 9 tuntia.\nMilos Andros matka-ajat ja lähtöjen määrä saattavat vaihdella sesongin mukaan, joten ajantasaisinta tietoa saadaksesi suosittelemme tekemään hintahaun.


Datacowboyn viisauksia: Pitäisikö verkko rakentaa uudestaan?\nDatacowboyn matka jatkuu ja tämän viikon teema on tietoturva moderneissa työmpäristöissä. Datacowboy Teemu Arina ja vieraansa, Microsoftin Territory Channel Manager Anna Ronkainen ja Sotedigi Oy:n tietoturvapäällikkö Jenni Siermala päätyivät keskustelemaan tietoturvan ja työn merkityksen lisäksi myös työntekijän terveysdatan käytöstä työn yhteydessä. Mutta kuinka usein tulee ajatelleeksi, että omistamme omat tietomme?\nEU:n GDPR-asetus täyttää pian jo kaksi vuotta. Siinä ajassa on ehditty näkemään hyviä ja huonoja esimerkkejä asetuksen hengen toteuttamisesta, jopa sakkoja säädösrikkeistä. Datacowboyn vieraiden mielestä GDPR on yleisesti ottaen hyvä asia. Anna Ronkaisen mielestä EU:n ajatus asetusta säätäessä, että yksilö omistaa itse itseään koskevan tiedon on aito ja näkee, että se voi jopa inspiroida EU-alueen ulkopuolisiakin samaan suuntaan. Jenni Siermalan näkemys puolestaan on muutosvoimamainen – GDPR:n ansiosta on tärkeää miettiä tietosuojan ja tietoturvan sisäänrakentamista uusien ratkaisujen ja mallien käyttöönotossa, sillä pitäähän niiden toteenkäyminen myös pykälän mukaan pystyä osoittamaan.\nAjatellaanpa vaikka perustyöpaikkaa, millaisia tietoja meistä voisi hypoteettisesti kerätä? Kulkudataa, puhelulokia, tietokonekirjautumiset ja käyttödataa sekä paikannusdataa älylaitteiden kautta. Koko patteristolla voisi jo luoda varsin laajan kuvan työntekijästä. Näin kattavaa tiedonkeruuta ei toki edes saisi lain mukaan tehdä mutta teknisesti mahdollisuuksia on todella paljon.\nDatacowboymme Teemu Arinan kysymys terveysdatan jakamisesta ja seuraamisesta työpaikalla nostaakin hyvän kysymyksen – mitä muuta tietoa olisimme valmiit jakamaan itsestämme, jos siitä olisi hyötyä sekä itselle että työnantajalle? Kuinka pitkälle olisit itse valmis menemään omien tietojesi jakamisessa?\nTuettaisiko työntekijöiden hyvinvointia?\nJos työntekijät jakaisivat reaaliaikaista dataa omasta terveydentilastaan tai vireystilastaan, olisi teoreettisesti mahdollista optiomida työnteon, suorittamisen, vireystilan ja lepoajan välinen suhde – aihe, joka liippaa läheltä Datacowboyn ensimmäistä jaksoa. Asiassa on kuitenkin myös kääntöpuolensa siinä, että käytettäisikö tietoa oikeasti työntekijän ja organisaation parhaaksi vai optimoitaisiko työsuorituksen sijaan yrityksen taloutta ja karsittaisi alisuoriutuvasta päästä?\nTähänkin suohon voitaisi uppoutua paljon syvemmälle ja löytää argumentteja sekä puolesta että vastaan. Jenni Siermala pohtikin hyvin Datacowboyn vieraana, että terveystiedon mittarointi voisi paremmin palvella työterveyteen syötettynä tietona. Tällainen käytäntö voisi mahdollistaa esimerkiksi työterveyshuollon ja työnantajan keskustelut siitä, kuormitetaanko joitakin työntekijöitä yksilötasolla liikaa.\nSiermalan mukaan ihmiset antavat kyllä tietojaan moniin paikkoihin, mikä sinällään puoltaisi tällaisen menettelyn mahdollistumista jonain päivänä. Anna Ronkaisen näkökulmasta on hyvä, että ihmiset saavat itse valita, onko jokin asia itselle sopiva. Aika oikeasti näyttää, mihin suuntaan maailma menee kerättävän tiedon määrän osalta mutta data on joka tapauksessa tullut jäädäkseen, siitä ei ole epäilystäkään. Sitä ennakoiden oman datan käyttöä ja jakoa on hyvä kunkin itse miettiä ja Siermalan oma suhtautuminen – skeptinen mutta utelias – onkin varmasti omiaan data- ja tietoturvamaailmassa. Hänen peräänkuuluttamansa läpinäkyvyys tiedon tallennuksesta, käsittelystä ja säilyttämisestä liittyykin vahvasti kaikkeen datan käsittelyyn, oli kyse tietoturvasta työpaikalla tai omasta henkilödatasta.\nNäitä ajatuksia peilaten, jos oikein mielii hypätä altaan syvään päähän ajatusleikissä, niin minun kysymykseni kuuluukin: ollaanko kymmenen vuoden päästä siinä pisteessä, että verkko ja tietomatriisit pitäisi rakentaa kokonaan nollasta tietosuojan ja tietoturvan varmistamiseksi – tulisiko jonkin datacowboyn painaa resettiä kaikkien GDPR:ää edeltävien “legacy-järjestelmien” tietosuojan ja tietoturvan suhteen?\nEhkä ei tarvitse niin pitkälle mennä, mutta GDPR varmasti on saanut monet miettimään itsestään jakaman tiedon tarkoitusta ja tarvetta, myös yrityksissä. Yrityksien GDPR:n kanssa painiskelevat voivat saada apua meiltä tämän GDPR-oppaan muodossa ja sekä GDPR:n että tietoturvan ja muiden tietohallinnon ratkaisujen suhteen Sisäistyspalveluna.\nTietoturva IT Tietoverkko Datacowboy Tietohallinto\nMicrosoft SharePoint Online tuo tehokkuutta työskentelyyn ›\nEtätyöhyvinvoinnin edistäjät — työnantaja, panosta ainakin näihin! ›


Juniori Tuukka Hallia jättiyllätykseen Kauhavan SM-rallisprintissä / Rallisprint SM\nJuniori Tuukka Hallia jättiyllätykseen Kauhavan SM-rallisprintissä\nRallisprintin kauden kolmannessa SM-osakilpailussa, kauden ensimmäisessä asfaltilla ajetussa kilpailussa, lauantaina Kauhavalla koettiin yllätys, kun junioriluokassa kilpaileva tuusulalainen Tuukka Hallia oli nopein kaikista kilpailijoista. Hallia ajoi kovaa jo ensimmäisellä kierroksella, mutta toisella kierroksella hän ajoi huiman ajan 2.01,60. Hallia paransi aikaansa noin 2,7 sekunnilla. Rallisprintin seitsenkertaisen Suomen mestarin Tomi Hallian poika oli luonnollisesti iloinen kilpailun jälkeen.\n- Hyvät on fiilikset, ei jäänyt paljoakaan parannettavaa. Ensimmäisellä kierroksella oli vähän ohjelmaa, mutta toinen ajokierros oli täydellinen, sanoo Tuukka Hallia.\n- Avauskierroksella autosta hajosi kaasuläppä. Vika saatiin tauolla korjattua ja toisella kierroksella ajo sujui hyvin. Autokin toimi hyvin, ei ollut minkäänlaisia ongelmia.\n- Asfaltti on minulle aikaisempina vuosina ollut mörkö. Ennen Kauhavan kisaa tehtiin töitä, jotta saataisiin asfaltillakin kulku sellaiseksi kuin pitää. Tänään onneksi sekunninsadasosat olivat puolellani.\n- Kaikki annettiin, mitä annettavissa oli. Yhtään vauhtia ei jäänyt reserviin, sanoo Salonen.\nKuvateksti: Toisen polven rallisprintkilpailija, tuusulalainen Tuukka Hallia oli kaikista nopein Kauhavan SM-rallisprintissä. Kuva: AKK/Taneli Niinimäki.


Juoksijaohje lähetetty osallistujille - Espoo Rantamaraton\nJuoksijaohje lähetetty osallistujille\nTervetuloa Espoo Rantamaratonille 2018\nRantamaraton lähestyy ja tapahtumaan on enää noin viikko aikaa. Luethan alla olevan infon tapahtumaa koskien.\nTapahtuma järjestetään Otaniemen urheilupuistossa, Otaranta 6, 02150 Espoo. Otaniemeen pääsee kätevästi metrolla, lähin pysäkki on Aalto-yliopisto. Parkkipaikkoja on rajoitetusti ympäristössä.\nMaraton ja puolimaraton 15.9. klo 12.00, 12.10 ja 12.20\nRantakymppi/Aaltokymppi 10km 16.9. klo 12.00\nRantavitonen/Aaltovitonen 5km 16.9. klo 11.50\nRantatonni 16.9. klo 10.00 alkaen\nHUOM! Maraton ja puolimaraton lähtevät yhtä aikaa kolmessa lähtöryhmässä 1, 2 ja 3. Ryhmä 1 lähtee klo 12.00, 2 klo 12.10 ja 3 klo 12.20. Juoksijan on lähdettävä omassa lähtöryhmässä tai myöhäisemmässä ryhmässä – aiemmassa lähtöryhmässä lähteminen ei ole sallittua.\nOsallistujakuoren ja juoksupaidan noutaminen\nOsallistujakuori ja kisapaita (Rantatonnilla ei paitaa) noudetaan tapahtumakeskuksesta Otahallissa (Otaranta 6) olevasta kansliasta. Kanslia on avoinna:\npe 14.9. klo 14-20, la 15.9. klo 9-18, su 16.9. klo 9-16\nHUOM! Kuori pitää hakea viimeistään tuntia ennen omaa lähtöä. Tulethan siis ajoissa ja varaat aikaa ennen lähtöä myös tavaransäilytykseen sekä mahdolliseen WC-jonoon. Ohjatut alkulämmittelyt järjestetään kentällä seuraavasti: lauantaina klo 11.30, sunnuntaina klo 11.25.\nOsallistujakuoresi saat kertomalla oman kilpailunumerosi (löytyy tämän viestin alussa). Ilmoittautumisvahvistusta ei tarvitse ottaa mukaan. Mahdollisessa pulmatilanteessa varaudu osoittamaan henkilöllisyytesi (ajokortilla, henkilökortilla tms.). Mikäli haet isomman ryhmän kuoret kerralla, toivomme sinun ottavan yhteyttä etukäteen info@rantamaraton.fi.\nToivomme sunnuntain juoksijoiden välttävän kansliassa käyntiä lauantaina klo 10-12.\nWC:t, pukuhuoneet ja tavarasäilytys\nKaikki pukuhuoneet sijaitsevat Otahallissa. Tavarasäilytyksessä pakkaa tavarat mielellään yhteen kassiin ja merkitse niihin juoksunumerosi (merkkausnumero osana juoksunumeroa). Tavarat luovutetaan juoksunumeroa vastaan. WC-tiloja on Otahallissa yläkerrassa vaatesäilytyksen luona, alakerrassa sekä pukuhuoneissa. Lisää vessoja on urheilukentän kenttärakennuksessa sekä rannassa lähdön vieressä. Myös reitillä on WC jokaisella huoltopisteellä.\nLisää ohjeita juoksijoille\nLisää tietoa tapahtumasta, reitistä ja reittihuollosta löytyy ohjesivulta, joka päivittyy kaiken aikaa.\nOtaniemen Radisson Blu-hotellin tarjous kisaviikonlopulle\nRadisson Blu Hotel Espoo – The Log Out Zone tarjoaa Rantamaratoniin osallistuville erikoishinnat. Majoitus ajalle 14. – 16.9.2018 : 1 hengen huoneessa 80€/yö, kahden hengen huoneessa 90€ tai kahden hengen huone lisävuoteella 110€. Hintaan sisältyy Super Breakfast buffet aamiainen, ilta- ja aamusauna sekä uima-altaan käytön, wifi ja alv:n. Varaukset www.radissonblu.com, info.espoo@radissonblu.com tai 020 1234 705 etukoodilla RAN18\nIlmoittautuminen on avoinna tapahtumaan saakka ja myös paikan päällä pääsee vielä mukaan, jos vaikka kaveri vielä innostuu. Onnea ja iloa loppusuoran treeneihin! Nähdään Otaniemessä!


Jennifer Beals (s. 19. joulukuuta 1963 Chicago, Illinois, Yhdysvallat) on yhdysvaltalainen näyttelijä.\nBeals vuonna 1983.\nPuoliso Alexandre Rockwell (1986–1996)\nKen Dixon (1998– )\nMerkittävät roolit Alex Owens\nGolden Satellite Award, paras naisnäyttelijä lyhytsarjassa tai tv-elokuvassa\nJennifer Beals teki läpimurtonsa elokuvassa Flashdance vuonna 1983. Hän sai roolistaan Golden Globe -ehdokkuuden. Hän esiintyi Flashdancessa opiskellessaan ensimmäistä vuottaan Yalen yliopistossa amerikkalaista kirjallisuutta. Elokuvan jälkeen hän keskittyi opintoihinsa ja teki näyttelijän töitä 1980-luvulla harvakseltaan. Vuonna 1989 hän esitti vampyyriä elokuvassa Vampyyrin suudelma.\n1990-luvulla Beals esiintyi useissa elokuvissa, mutta vain muutama niistä menestyi kaupallisesti. Beals näytteli Denzel Washingtonin kanssa elokuvassa Sinipukuinen paholainen vuonna 1995. Samana vuonna hän esiintyi silloisen aviomiehensä Alexandre Rockwellin elokuvassa Neljä huonetta. Beals sai Golden Satellite Award -palkinnon roolistaan elokuvassa The Twilight of the Golds vuonna 1997.\nBealsin ura lähti uuteen nousuun hänen saatuaan roolin lesbojen elämää kuvaavasta televisiosarjasta L-koodi. Beals näytteli sarjassa taidekuraattori Bette Porteria vuosina 2004–2009. Sarjan päättymisen jälkeen hän on esiintynyt muun muassa elokuvassa The Book of Eli ja televisiosarjassa Paljastavat valheet. Hän näyttelee poliisipäällikkö Teresa Colvinia rikossarjassa The Chicago Code.\nBealsin isä on afroamerikkalainen ja äiti irlantilainen. Beals oli naimisissa Sundancen elokuvafestivaaleilla palkitun ohjaaja Alexandre Rockwellin kanssa vuosina 1986–1996. Beals ja Rockwell ovat työskennelleet yhdessä useissa elokuvaprojekteissa.\nBeals on ollut naimisissa Ken Dixonin kanssa vuodesta 1998 lähtien. Pariskunnalla on yksi tytär. Lisäksi Dixonilla on kaksi lasta aiemmasta liitostaan. Vapaa-ajallaan Beals harrastaa valokuvausta.\nHirviön morsian (1985)\nLa Partita (The Gamble) (1988)\nVampyyrin suudelma (1989)\nVeristä rahaa (1991)\nThe Thief and the Cobbler (1993) (ääni)\nTappajan tunnit (1994)\nKumpi on se oikea? (1995)\nSinipukuinen paholainen (1995)\nÄlä unta nää (1997)\nPahan enne 2 (1997)\nIntohimon kierre (1998)\nTurbulence 2 - lentopelko (2000)\nValmiina iskuun (2000)\nKaikkia sääntöjä vastaan (2001)\nPirunmoiset pirskeet (2001)\nOperaatio: Luvaton (2004)\nThe Night Before the Night Before Christmas (2010) (tv-elokuva)\nFaerie Tale Theatre: Cinderella (1985) (1 jakso)\nÄärirajoilla (1997) (1 jakso)\nNothing Sacred (1998) (1 jakso)\nThe Hunger (1999) (1 jakso)\nL-koodi (2004–2009) (vakituinen rooli) - Bette Porter\nFrasier (2004) (2 jaksoa)\nKova laki (2007) (1 jakso)\nPaljastavat valheet (2009) (4 jaksoa)\nRide Along (2010) (13 jaksoa)\nThe Chicago Code (2011) (vakituinen rooli)\nSwamp Thing (2019) (vakituinen rooli)\nThe L Word: Generation Q (2019–) (vakituinen rooli) - Bette Porter\n↑ a b Internet Movie Database - Jennifer Beals - Awards\n↑ a b AllMovie - Jennifer Beals - Biography\n↑ IMDB.com: Biography for Jennifer Beals (I) IMDB.com Internet Movie Database. Viitattu 25.12.2008.\n↑ Internet Movie Database - Jennifer Beals\nJennifer Beals Internet Movie Databasessa (englanniksi)\nJennifer Beals Allmoviessa (englanniksi)\nJennifer Beals Elonetissä\nJennifer Beals TV.com-sivustolla\nNoudettu kohteesta ”https://fi.wikipedia.org/w/index.php?title=Jennifer_Beals&oldid=18666891”\nViimeksi muokattu 17. tammikuuta 2020 kello 02.31\nSivua on viimeksi muutettu 17. tammikuuta 2020 kello 02.31.


Selkämeren sairaskotisäätiö 30 vuotta | SuupohjanSanomat\nYleisöltä Julkaistu 26.11.2020 08:17 (Päivitetty 26.11.2020 08:18)\nSelkämeren sairaskotisäätiö (nykyään Geritrim) juhlisti säätiön 30-vuotista historiaa yhteiskunnan palveluksessa pienellä juhlalla 5.11.2020.\nSuomen viimeisimmissä sodissa 700 000 nuorta miestä ja naista kutsuttiin rintamapalvelukseen. Heistä 70 000 tuli sotainvalideiksi. Myös minun isäni Eskil loukkaantui vakavasti ja hänestäkin tuli sotainvalidi. Isä oli Vaasan sotainvalidipiirin perustajajäseniä sekä Lapväärtinseudun sotainvalidiyhdistyksen monivuotinen puheenjohtaja. Hänen sotavammoja hoidettiin Tilkassa, Kaunialan sotavammasairaalassa ja Godbyn sairaalassa Ahvenanmaalla. Kotona usein mietittiin, kuinka voisimme tehdä jotain hyvää sotainvalidien hyväksi. Emme kuitenkaan koskaan päässeet alkuun.\nSotainvalidi Arne Nordman otti yhteyttä minuun ja kertoi osastomme saamasta kutsusta. Olimme molemmat heti sitä mieltä, että Kristiinankaupungin sairaalanmäki olisi viisas ja paras vaihtoehto sotainvalidien veljeskodille. Tiedotin kaupunginhallitusta suunnitelmista ja sain vihreän valon viedä asiaa eteenpäin. Otettiin yhteyttä naapurikuntiin, jotka varauksin suhtautuivat myönteisesti. Keskusteltiin perusteellisesti siitä, millaisen muodon tuleva sairaskoti saisi. Päädyimme säätiövaihtoehtoon. Tärkeä ”virstanpylväs” oli 23.10.1984 kun kutsuin koolle alueen sotainvalidit ratkaisevaan kokoukseen Lapväärtin uuteen maataloustoimistoon. Päätettiin yksimielisesti, että uuden sairaskodin paikka on sairaalanmäellä. Pieni työryhmä perustettiin ja siihen kuuluivat allekirjoittanut, johtava lääkäri Björn-Olof Heikkilä, kaupunginjohtaja sekä sihteerinä Magnus Finnäs.\nOtettiin yhteyttä tapaturmavirastoon, joka hoiti veteraaniasioita valtakunnallisella tasolla. Saimme heidät lähettämään Sairaskotiryhmä kakkosen käynnille meille. Onnistuimme vakuuttamaan heidät aluesairaalaan, pääterveyskeskukseen ja sairaanhoitokoulutuksen läheisyydellä. Sain henkilökohtaisesti puhua työryhmän jäsenen lääkäri Lars Melinin kanssa, joka neuvottelujen jälkeen oli samaa mieltä kanssani meidän suunnitelmistamme.\nK5-kunnat, Karijoki ja Isojoki sekä sotainvalidi- ja veteraanijärjestöt perustivat Selkämeren sairaskotisäätiön vuonna 1986. Olimme alkuun vaatimattomia hoitolaitoksen koossa. Tapaturmavirasto ja Raha-automaattiyhdistys päärahoittajina kehottivat meitä laajentamaan sairaskodin osia siihen kokoon, mitä sairaskoti on tänä päivänä. Rakennus oli valmis kesällä 1990. Pääurakan hinta oli 12,5 miljoonaa markkaa.\nTänä päivänä sairaskoti on ainoa kaksikielinen sairas- ja veljeskoti Suomessa. Henkilökuntaa on 34-35. Liikevaihto on noin kaksi miljoonaa euroa.\nVuonna 2013 säätiö vaihtoi nimeksi ”Geritrim”, lähinnä laajemman asiakaskunnan houkuttelemiseksi. Samalla halusimme antaa viestin henkilökunnalle ja yhteistyökumppaneille, että olimme asettaneet toiminnallemme uudet näkymät ja tavoitteet. Tehtävämme sen jälkeen on ollut tuottaa hyvinvointia, kuntoutusta ja elämäniloa ikäihmisille. Samalla tavoite on luoda nykyaikainen geriatrinen hoito- ja kuntoutusyksikkö maakuntaan.\nMuutos oli tarpeen, jotta toiminta jatkuu. Aikaisempi asiakaskunta (sotainvalidit ja veteraanit) vähenivät yhä nopeammin. Vuonna 2012 liikevaihto oli 18 miljoonaa euroa ja silloin valtiokonttorin veteraanikorvaukset olivat 1,3 miljoonaa euroa. Vuonna 2019 liikevaihto oli 2,3 miljoonaa euroa ja siitä vain 0,6 miljoonaa euroa valtiokonttorin korvauksia.\nSäätiö on elänyt muutosvaihetta viimeiset vuodet ja se näyttää jatkuvan, koska Suomen sote-uudistus ja Pohjanmaan hyvinvointialue ovat rakennusvaiheessa.\nYhteistyö on menestyksen avain, sekä yksityisten tahojen, naapurikuntien, kolmannen sektorin että tulevan hyvinvointialueen kanssa.


Auerin lapsi: Äiti harjoitteli murhaa | Anneli Auer | HS\nAuerin lapsi: Äiti harjoitteli murhaa Auerin toiseksi vanhin lapsi kertoo uudessa todistusaineistossa uusia asioita murhayöstä\nPäivitetty: 10.9.2013 5:51\nHS sai haltuunsa Anneli Auerin lapsen oikeuspsykologiset haastattelut. Otteissa haastattelijan kysymyksiä edeltää H-kirjain, lapsen vastauksia A-kirjain.\nHS:n haltuunsa saaman uuden todistusaineiston mukaan Anneli Auer suunnitteli miehensä surmaa puoli vuotta. Lapsen kertomuksen mukaan Auer käytti c-kasettia surman nauhoittamiseen.Auer-käräjien merkittävimmän uuden todistusaineiston mukaan Anneli Auer suunnitteli miehensä Jukka S. Lahden murhaa jo puoli vuotta ennen varsinaista henkirikosta.\nTausta: Kertomukset vapautumisen jälkeen\nKommentti: Kommentti: Poikkeuksellisia väitteitä\nHS:n haltuunsa saama aineisto käsittää muun muassa Auerin kahden keskimmäisen lapsen oikeuspsykologiset haastattelut vuodelta 2011.Satakunnan käräjäoikeus käsittelee parhaillaan Lahden joulukuussa 2006 sattunutta murhaa. Syytettynä on Auer.Käräjäoikeus joutuu arvioimaan lasten kertomusten uskottavuutta. Ne kirjattiin lähes viisi vuotta surman jälkeen. Auerin vanhin lapsi kiistää sisarustensa kertomukset. Hänen mukaansa Lahden surmaaja oli ulkopuolinen tunkeutuja.Toiseksi vanhimman lapsen mukaan Auer suunnitteli surmaa jo kesällä 2006. Auer rakensi puisen kilven, johon hän kiinnitti ruskean pyyhkeen. Syyttäjän mukaan kilpeä käytettiin suojaamaan vaatteita veriroiskeilta.Auer myös harjoitteli surmaa pari päivää ennen varsinasta tekoa. Poika kertoo nähneensä harjoituksen oven raosta.Poika, joka oli tapahtumahetkellä 7-vuotias, kertoo kuulleensa surmayön tapahtumat lastenhuoneen oven läpi.Hän sanoo kuulleensa, miten keittiön pöydältä otettiin veitsi ja takkahuoneen ikkuna rikottiin. Hän myös kertoo kuulleensa, kun jääkaappipakastin avattiin. Syyttäjän mukaan Auer piilotti pakastimeen muun muassa toisen surmaveitsen.\nLapsi kertoo kuulleensa tämän jälkeen c-kasettinauhurin nappien painamista ja nauhan kelaamisen ääniä. Surman äänet toistuivat nauhalta, kun Auer soitti hätäpuhelun.Kertomuksen mukaan Auer soitti hätäpuhelun ja taustanauhan vain muutama minuutti surman jälkeen.Pojan kertomus muuttui merkittävästi siitä, mitä hän kertoi pian surman jälkeen.Vuonna 2007 poika kertoi olleensa tapahtumahetkellä sängyssään, peiton alla. Syyttäjän mukaan kertomusten erot johtuvat siitä, että Auer uhkaili lapsiaan ja kielsi heitä kertomasta surmayöstä ulkopuolisille.Auer muutti lapsineen surman jälkeen Turkuun. Poika kertoo nähneensä siellä, että Auer kantoi c-kasettia, jossa oli verisiä sormenjälkiä.Kolme nuorinta lasta kertovat kuulleensa ainakin yhden murhatunnustuksen. Poika kertoo hiipineensä kolmesti sohvan taakse salakuuntelemaan, kun Auer puhui murhasta.Osa lasten kertomuksia arvioineista asiantuntijoista pitää niitä epäuskottavina.Erään kirjallisen lausunnon mukaan "kertomuksiin liittyy epärealistista ja epäuskottavaa sekä totuutta vastaamatonta ainesta". Tällaisia aineksia ovat muun muassa saatananpalvontarituaalit, tuhopolttosuunnitelmat ja myymälävarkaudet. Lausunnon mukaan surmayöstä kertonut poika on myöntänyt "yhdistelleensä asioita".Toiset asiantuntijat pitävät kertomuksia uskottavina ja johdonmukaisina.Poikaa useita tunteja haastatelleen psykologin mukaan tämä on kertonut asioista oma-aloitteisesti, ja lapsen kertoman tarinan monimutkaisuus viittaa sen todennäköisyyteen. Psykologin mukaan haastatteluista ei jäänyt vaikutelmaa, että muut ihmiset olisivat vaikuttaneet lapseen.Haastatteluihin tutustuneet psykologian professori Pekka Santtila ja psykologian tohtori Katarina Finnilä pitävät niiden sisältöä johdattelun tuloksena.Puolustuksen todistajina toimiva kaksikko kirjoitti viime vuonna asiantuntijalausunnon, jonka mukaan lasten kertomukset kumpusivat hämmennyksestä ja mielikuvituksesta.\nHS:n haltuunsa saaman uuden todistusaineiston mukaan Anneli Auer suunnitteli miehensä surmaa puoli vuotta. Lapsen kertomuksen mukaan Auer käytti c-kasettia surman nauhoittamiseen.Auer-käräjien merkittävimmän uuden todistusaineiston mukaan Anneli Auer suunnitteli miehensä Jukka S. Lahden murhaa jo puoli vuotta ennen varsinaista henkirikosta.HS:n haltuunsa saama aineisto käsittää muun muassa Auerin kahden keskimmäisen lapsen oikeuspsykologiset haastattelut vuodelta 2011.Satakunnan käräjäoikeus käsittelee parhaillaan Lahden joulukuussa 2006 sattunutta murhaa. Syytettynä on Auer.Käräjäoikeus joutuu arvioimaan lasten kertomusten uskottavuutta. Ne kirjattiin lähes viisi vuotta surman jälkeen. Auerin vanhin lapsi kiistää sisarustensa kertomukset. Hänen mukaansa Lahden surmaaja oli ulkopuolinen tunkeutuja.Toiseksi vanhimman lapsen mukaan Auer suunnitteli surmaa jo kesällä 2006. Auer rakensi puisen kilven, johon hän kiinnitti ruskean pyyhkeen. Syyttäjän mukaan kilpeä käytettiin suojaamaan vaatteita veriroiskeilta.Auer myös harjoitteli surmaa pari päivää ennen varsinasta tekoa. Poika kertoo nähneensä harjoituksen oven raosta.Poika, joka oli tapahtumahetkellä 7-vuotias, kertoo kuulleensa surmayön tapahtumat lastenhuoneen oven läpi.Hän sanoo kuulleensa, miten keittiön pöydältä otettiin veitsi ja takkahuoneen ikkuna rikottiin. Hän myös kertoo kuulleensa, kun jääkaappipakastin avattiin. Syyttäjän mukaan Auer piilotti pakastimeen muun muassa toisen surmaveitsen.Lapsi kertoo kuulleensa tämän jälkeen c-kasettinauhurin nappien painamista ja nauhan kelaamisen ääniä. Surman äänet toistuivat nauhalta, kun Auer soitti hätäpuhelun.Kertomuksen mukaan Auer soitti hätäpuhelun ja taustanauhan vain muutama minuutti surman jälkeen.Pojan kertomus muuttui merkittävästi siitä, mitä hän kertoi pian surman jälkeen.Vuonna 2007 poika kertoi olleensa tapahtumahetkellä sängyssään, peiton alla. Syyttäjän mukaan kertomusten erot johtuvat siitä, että Auer uhkaili lapsiaan ja kielsi heitä kertomasta surmayöstä ulkopuolisille.Auer muutti lapsineen surman jälkeen Turkuun. Poika kertoo nähneensä siellä, että Auer kantoi c-kasettia, jossa oli verisiä sormenjälkiä.Kolme nuorinta lasta kertovat kuulleensa ainakin yhden murhatunnustuksen. Poika kertoo hiipineensä kolmesti sohvan taakse salakuuntelemaan, kun Auer puhui murhasta.Osa lasten kertomuksia arvioineista asiantuntijoista pitää niitä epäuskottavina.Erään kirjallisen lausunnon mukaan "kertomuksiin liittyy epärealistista ja epäuskottavaa sekä totuutta vastaamatonta ainesta". Tällaisia aineksia ovat muun muassa saatananpalvontarituaalit, tuhopolttosuunnitelmat ja myymälävarkaudet. Lausunnon mukaan surmayöstä kertonut poika on myöntänyt "yhdistelleensä asioita".Toiset asiantuntijat pitävät kertomuksia uskottavina ja johdonmukaisina.Poikaa useita tunteja haastatelleen psykologin mukaan tämä on kertonut asioista oma-aloitteisesti, ja lapsen kertoman tarinan monimutkaisuus viittaa sen todennäköisyyteen. Psykologin mukaan haastatteluista ei jäänyt vaikutelmaa, että muut ihmiset olisivat vaikuttaneet lapseen.Haastatteluihin tutustuneet psykologian professori Pekka Santtila ja psykologian tohtori Katarina Finnilä pitävät niiden sisältöä johdattelun tuloksena.Puolustuksen todistajina toimiva kaksikko kirjoitti viime vuonna asiantuntijalausunnon, jonka mukaan lasten kertomukset kumpusivat hämmennyksestä ja mielikuvituksesta.


Versio 18. lokakuuta 2005 kello 16.04\n8 merkkiä poistettu , 16 vuotta sitten\nVersio 18. lokakuuta 2005 kello 16.03 (muokkaa)\nVersio 18. lokakuuta 2005 kello 16.04 (muokkaa) (kumoa)\n234/50 Be:t oli alun perin [[1910-luku|1910-luvulla]] tilattu [[Chile]]n laivastolle. Kauppa kuitenkin peruuntui, ja 14 kyseistä tykkiä myytiin [[Venäjän keisarikunta|Venäjälle]] [[Pietari Suuren merilinnoitus|Pietari Suuren merilinnoituksen]] tarpeisiin. Tykit toimitettiin [], ja ne oli vuoteen [] mennessä sijoitettu linnakkeille. Kuusi 234/50 Be:tä sijoitettiin [[Russarö]]hön, neljä [[Naissaari|Naissaareen]] ja neljä [[Suurupi]]in.\nRussarön 234/50 Be -patteri jäi [[Suomen itsenäistyminen|Suomen itsenäistyttyä]] hyvään kuntoon, paitsi että venäläiset olivat hävittäneet vieneet tykkien osia. Suomi korjasi tykit ampumakuntoon [[1920-luku|1920-luvun]] alussa. Russarön tykkejä uudistettiin [[1930-luku|1930-luvulla]], mikä paransi kantamaa. Tykit evakuoitiin [[Talvisota|talvisodan]] jälkeen, koska [[Neuvostoliitto]] sai [[Hangonniemi|Hangonniemen]]. Kolme tykkiä palautettiin [[Jatkosota|jatkosodan]] aikana Russaröhön, kun neuvostoliittolaiset olivat poistuneet. [[1960-luku|1960-luvulla]] loputkin tykin asennettiin takaisin. Patteri purettiin pois käytöstä [].\nNoudettu kohteesta ”https://fi.wikipedia.org/wiki/Toiminnot:MobileDiff/485445”


Power-Sound.fi- Headrush Looperboard- Loopperit-\nMaailman ensimmäinen pedaalilautamallinen luupperi 7” kosketusnäytöllä sekä tehokkaalla Quad-Core-prosessorilla\nUnelmiesi luupperi on täällä!!! HeadRush Looperboard on tehokkain ja intuitiivisin luupperipedaali, mitä koskaan on valmistettu. Se on varustettu supertehokkaalla quad-core-DSP-systeemillä, joka on säädetty huolella juuri tätä laitetta varten. Kuten tiedetään, luupperin käytössä on pitkälti kyse nopeista ratkaisuista ja käytön helppoudesta, ja tässä mielessä Looperboardin havainnollinen 7” kosketusnäyttö on unelmien täyttymys kaikille live-luuppaajille. Runsaat liitännät on toteutettu ensiluokkaisella piirirakenteella, mikä takaa parhaan mahdollisen äänenlaadun. Äänitysaikaa Looperboard tarjoaa ruhtinaalliset yhdeksän tuntia, ja lisäksi käytettävissäsi ovat älykkäät time-stretch-toiminnot, ensiluokkaiset efektit, ulkoinen USB/SD-luuppitallennus, sisäänrakennettu USB-audio-interface sekä paljon muuta. Ja koko komeus on pakattu rankkaa kiertuekäyttöä kestävään teräskoteloon.\n• Tarkka 7-tuumainen multi-touch-kosketusnäyttö\n• Yli yhdeksän tuntia sisäistä äänitysaikaa\n• Neljän stereo- tai mono-luuppiraidan yhtäaikainen äänitys\n• Klikkiraita sekä älykkäät kvantisointitoiminnot\n• Tap-tempo älykkäällä time-stretch-toiminnolla\n• Ensiluokkaiset sisäiset efektit kitaralle, laululle, perkussioille jne.\n• Neljä XLR/plugi-kombotuloa valinnaisella phantom-syötöllä\n• Neljä kohdennettavaa XLR/plugi-lähtöä sekä kuulokelähtö\n• MIDI-tulo ja -lähtö MIDI-kellon vastaanottamista sekä ulkoista MIDI-ohjausta varten\n• Kaksi USB-A- ja yksi SD-tallennusliitäntä luuppitallennusta ja audio-importointia varten\n• Sisäänrakennettu USB-audio-interface, mukana Pro Tools | First: HeadRush Edition\n• Yli 300 sisäistä rumpu- ja perkussioluuppia, joilla pääset heti luuppaamisen makuun\nTuotteen sivut: headrushfx.com/products/looperboard\nMuistuta minua tuoteen Headrush Looperboard päivityksistä


Edis Tatli on tunnettu nyrkkeilijä ja Euroopan mestari. Mies tunnetaan myös Tanssii tähtien kanssa -tanssikilpailusta. Tatlia tanssin saloihin opastaa tanssinopettaja Katri Mäkinen.\nEdis Tatli ja Katri Mäkinen Iltalehden haastattelussa.\n20.10.2018 klo 12:55\nNyrkkeilijä Edis Tatlin syksy on sujunut paitsi nyrkkeilykehässä, mutta myös tanssiparketilla. Tatli ja Katri Mäkinen ovat ottaneet haltuunsa lukuisia tanssilajeja. Tatli kiitteleekin vuolaasti tanssipariaan.\n– Treeneissä on hauskaa ja kiva fiilis. Katri on mun tyylinen pari, jonka seurassa on helppo olla ja oppia. Välillä en pysty keskittymään, tuolloin Katri vähän herättelee minua ja haluan taas näyttää, että pystyn parempaan, Tatli kertoo.\nNykkeilijätähti loukkasi kantapäänsä tanssiharjoituksissa lokakuun alussa. Nyt mies kertoo jo tottuneensa kipuihin.\n– Ihan kivasti treenit menee, kantapää saa kylmähoitoa, joka on auttanut tosi hyvin. Ehdottomasti parempaan suuntaan menossa, Tatli iloitsee.\nTatli treenaa tanssimista neljästä viiteen tuntia päivässä.\n– Emme pidä välipäiviä. Heti maanantaina opetellaan jo uusia askeleita. Silloin yleensä pärjätään yhdellä treenillä, eikä treenata enää illalla, Tatli kertoo.\nSunnuntaina nähtävä koreografia on ollut haastava.\n– Tämä seuraava tanssi on ollut vaikea treenattava, mutta kyllä se tästä. Tähän mennessä vaikein tanssi minulle oli cha-cha-cha. Pidin erityisesti tangosta ja paso doblesta, myös valssi tuntui omalta jutulta, Tatli kertoo.\nEdis Tatli ja Katri Mäkinen ovat menestyneet tanssikisassa erinomaisesti. Matti Matikainen\nTatli tavoittelee tanssikisassa menestystä. Siksi hän toivoo, että pisteet paranevat jatkossa.\n– 7 yllätti, kasi vielä menee. En hukkaa aikaa niiden juttujen miettimiseen, mutta yritän ottaa opiksi. Yritetään tehdä mahdollisimman hyvä show, Tatli suunnittelee tulevaa sunnuntaita.\nYstävät, perhe ja serkut ovat ottaneet Tatlin tanssimenestyksen riemulla vastaan.\n– Läheiset tsemppaavat kovasti. Jotkut ovat yllättyneet tanssimenestyksestä, mutta läheisimmät tietävät, että teen kovasti töitä tämän eteen.\nTatli on aina pitänyt tanssimisesta ja temppujen opettelemisesta. Tulevissa jaksoissa tullaan näkemään muutamia temppuja, Tatli lupaa.\n– Kaverit ovat jopa pyytäneet, että pitäisin heille tanssitunnin ohjelman loputtua. Saa nähdä, Tatli nauraa.\nTanssii tähtien kanssa sunnuntaisin MTV3-kanavalta klo 19:20.\nTTK: Edis Tatli teki huippusuorituksen jalkavammasta huolimatta: ”Päivittäistä taistelua kivun kanssa”


KOTIHOIDON PALVELUSETELI - PDF Ilmainen lataus\nDownload "KOTIHOIDON PALVELUSETELI"\n1 , (1/5) LIITE 4: KOTIHOIDON PALVELUSETELI 1. Lait ja viranomaismääräykset Palveluntuottajan on noudatettava kaikkia palveluntuottajaa ja sen toimintaa koskevaa lainsäädäntöä ja viranomaismääräyksiä ja ohjeita. Palveluntuottaja sitoutuu noudattamaan voimassa olevaa työsopimuslainsäädäntöä ja alan työehtosopimuksia. Palveluntuottaja ja hänen henkilöstönsä perehtyvät seuraaviin asiakirjoihin: 1. Laki sosiaali- ja terveydenhuollon palvelusetelistä 569/ Laki yksityisistä sosiaalipalveluista 922/ Laki yksityisestä terveydenhuollosta 152/ Laki sosiaalihuollon asiakkaan asemasta ja oikeuksista 812/ Laki potilaan asemasta ja oikeuksista 785/ Sosiaalihuoltolaki 710/1982 ja asetus 607/ Terveydenhuoltolaki 1326/ Kansanterveyslaki 66/ Laki ja asetus sosiaali- ja terveydenhuollon asiakasmaksuista 734/1992, 912/ Potilasvahinkolaki 585/ Terveydensuojelulaki 762/ Laki alaikäisten kanssa työskentelevien rikostaustan selvittämisestä 504/ Laki kuluttajariitalautakunnasta 8/ Henkilötietolaki 523/ Laki sosiaali- ja terveydenhuollon asiakastietojen sähköisestä käsittelystä 159/ Laki viranomaisten toiminnan julkisuudesta 621/ Laki ja asetus sosiaalihuollon ammatillisen henkilöstön kelpoisuusvaatimuksista 272/2005, 608/ Laki ja asetus terveydenhuollon ammatillisen henkilöstön kelpoisuusvaatimuksista 559/1994, 564/ Työturvallisuuslaki 738/ Kuluttajasuojalaki 38/ Kuluttajaturvallisuuslaki 920/ Laki kuluttajariitalautakunnasta 8/ Ikäihmisten palvelujen laatusuositus. Sosiaali- ja terveysministeriö. 2008:3 24. Turvallinen lääkehoito. Valtakunnallinen opas lääkehoidon toteuttamisesta sosiaali- ja terveydenhuollossa. Sosiaali- ja terveysministeriön oppaita 2005: Yksityisten sosiaalipalvelujen tuottajien omavalvontasuunnitelman laatimista, sisältöä ja seurantaa koskevat määräykset. Valvira Joensuun kaupungin ikääntymispoliittinen strategia 27. Joensuun kaupungin kotihoidon lääkehoitosuunnitelma\n2 , (2/5) 2. Kotihoidon palvelusetelin käyttötarkoitus Kotihoidon tilapäistä palveluseteliä käytetään hoito- ja hoivapalvelujen ostamiseen asiakkaan kotiin tai kodin ulkopuolisiin palveluihin mm. kylvetyspalveluun. Kylvetyspalvelua annettaessa palvelusetelillä, palvelu järjestetään palveluntuottajan tiloissa, jotka tulee olla kaupungin hyväksymät (asumispalveluyksikkö). Kaupunki voi käyttää harkintaa ja/tai muuttaa kotihoidon palvelusetelin käyttötarkoitusta ja kestoa asiakkaan tarpeiden mukaisesti lisäten myös uusia palvelutuotteita kotihoidon palvelusetelille. Kaupunki tiedottaa palveluntuottajia, mikäli setelin käyttötarkoitusta muutetaan. 3. Kotihoidon palvelusetelin sisältö ja vaatimukset Kotihoidon palvelulla tarkoitetaan sosiaalihuoltolain (710/1982) ja sosiaaliasetuksen (607/1983) tarkoittamaa kotipalvelua, terveydenhuoltolain (1327/2010) tarkoittamaa kotisairaanhoitoa ja kansanterveyslain (66/1972) tarkoittamaa kotihoitoa. Asiakkaan kotihoidon palvelut määritellään yksilöllisesti laaditussa hoito- ja palvelusuunnitelmassa, ja ne perustuvat asiakkaan palveluntarpeeseen, toimintakykyyn ja kotihoidon myöntämisen perusteisiin. Hoito- ja palvelusuunnitelmaan laadintaan osallistuu asiakas, tarvittaessa asiakkaan edustaja sekä asiakkaan hoidon kanalta keskeisimmät yhteistyötahot. Hoito- ja palvelusuunnitelman laadinnasta vastaa kunnan kotihoidon ammattihenkilöstö. Kotihoidon työtehtävät kuvataan kotihoidon tuetun kotona asumisen sisällön kuvauksessa, jota täydentää kotihoidon lääkehoitosuunnitelma. Palvelusetelituottaja sitoutuu noudattamaan kotihoidon sisällön kuvausta sekä lääkehoitosuunnitelmaa. Palvelusetelipalvelu kirjataan asiakkaan yksilölliseen hoito- ja palvelusuunnitelmaan. Palveluntuottajan tulee huolehtia palvelusetelin myöntämispäätökseen liitetyn suunnitelman mukaisista palveluista vähintään saman sisältöisenä ja samassa laajuudessa kuin kunnallinen kotihoito tuottaa palvelun. Asiakkaan hoito- ja palvelusuunnitelmaa tarkistetaan säännöllisin väliajoin kunnan toimesta. Mutta suunnitelmaa tulee tarkistaa aina, jos suunnitellut ja myönnetyt palvelusetelipalvelut eivät vastaa asiakkaan palvelutarvetta tai ovat ristiriidassa asiakkaan toimintakyvyn kanssa. Palveluntuottajalla on velvollisuus ilmoittaa palveluseteliyhteyshenkilölle havaitessaan suunnitelman puutteelliseksi asiakkaan palvelutarpeeseen tai toimintakykyyn nähden. Mikäli asiakas haluaa ostaa suunnitelman ulkopuolelle jääviä palveluja palveluntuottajalta, palveluntuottaja ja asiakas sopivat niistä keskinäisellä sopimuksella ja asiakas maksaa ostamansa lisäpalvelut palveluntuottajalle.\n3 , (3/5) Palveluntuottajaksi hakeutuminen kotihoidon palvelusetelillä: Kyllä Ei 1 Kotihoidon palveluseteli, asiakkaan kotiin annettavat palvelut 2 Kodin ulkopuoliset palvelut mm. kylvetyspalvelu palveluntuottajan tiloissa (kaupungin hyväksymä tila) 1 Henkilöstö ja osaaminen Joensuun kaupunki edellyttää palvelusetelituottajalta terveysalan kouluasteen ammattitutkintoa, joka on vähintään samaa tasoa kuin kaupungin kotihoidon henkilöstöllä (lähihoitaja - tai perushoitajatutkinto). Koulutusvaatimus koskee myös sijaisia. Iäkkäiden henkilöiden kanssa toimivien tuottajien toiminnan tulee perustua Ikäihmisten palvelujen laatusuositukseen (STM 2008:3). kyllä ei 1.1 Hoitotehtävissä toimivalla henkilöstöllä on joko sairaanhoitajan, terveydenhoitajan, lähihoitajan tai perushoitajan pätevyys. 1.2 Palveluntuottajalla on kokemusta vastaavasta yritystoiminnasta. 1.3 Kaikkien työntekijöiden on pystyttävä hoitamaan työtehtävänsä ja kommunikoimaan asiakkaiden kanssa suomen kielellä. 1.4 Palveluntuottaja huolehtii henkilöstönsä ammattitaidon säilymisestä ja kehittämisestä ja riittävästä täydennyskoulutuksesta. 1.5 Palveluntuottajan on pidettävä luetteloa koulutuksista ja osaamisensa ajantasaisuudesta. 1.6 Palveluntuottajan on tavoitettavissa virka-aikana ma-pe klo\n4 , (4/5) 2 Asiakastietojen käsittely, dokumentointi sekä arkistointi Palveluntuottaja kirjaa arkistointikelpoisesti sähköiseen asiakas- ja/tai potilastietojärjestelmään asiakkaan käynnit ja käyntiajat sekä hoito- ja palvelusuunnitelmassa esiintyvät poikkeavuudet ja voinnin muutokset. Palveluntuottaja säilyttää kirjatut tiedot ja pyydettäessä luovuttaa ne kunnan viranomaiselle. 4. Maksukäytännöt Kunta päättää palvelusetelin arvosta ja sen muutoksista. Palveluntuottaja vastaa, että palveluntuottaja tai joku hänen lukuunsa (maksuoperaattori) antaa palvelusetelillä maksetun palvelun osuudesta kunnalle arvonlisäverolain (88/1993) vaatimukset täyttävän tositteen. Joensuun kaupunki käyttää sähköistä palveluseteliä ja laskutuksessa maksuoperaattoria. Tällöin laskua ei lähetetä kaupungille, vaan palveluntuottaja hoitaa laskutuksen veloittamalla palveluseteliä internet-pohjaisessa ohjelmassa ikään kuin verkkopankissa asioiden. Palvelusetelin veloitussykli on palveluntuottajan itse valittavissa. Kuitenkin seteliä täytyy veloittaa viimeistään 30 päivää setelin voimassaolon päättymisestä. Maksuoperaattori tilittää rahat palveluntuottajille kaksi kertaa viikossa. Verkkopalvelun käyttöön riittävät internet-yhteys ja sähköpostiosite. Arvonlisäverolain mukainen tosite syntyy automaattisesti verkkopalvelussa palveluntuottajan veloittaessa asiakkaan palveluseteliä. Palveluntuottaja sitoutuu suorittamaan palvelusetelin veloituksen arvosta maksuliikennekorvauksen (3% vuonna 2013), joka on verovähennyskelpoinen. Sähköistä palveluseteliä vastaanottavien palveluntuottajien tiedot julkaistaan valtakunnallisessa palveluntuottajarekisterissä. www. palvelusteli.fi. Keskeytykset Asiakkaan hoidon keskeytyessä sairaalajakson tai asiakkaasta johtuvan muun syyn vuoksi, kunta maksaa palveluntuottajalle keskeytyspäivältä suunnitelman mukaisista toteuttamatta jääneistä käynneistä palvelusetelipäätöksessä sovitun palvelusetelin arvon. Kuolemantapauksissa kaupunki maksaa palveluntuottajalle asiakkaan palvelusetelin arvon seuraavaan päivään saakka. Palveluntuottaja ilmoittaa kuukausittain keskeytyksessä olevat palvelusetelipalvelut sähköisesti tai puhelimitse kaupungin ilmoittamille palveluseteliyhteyshenkilöille. Sähköpostilla ilmoittamisessa ei saa käyttää asiakkaan nimeä eikä henkilötunnusta, ilmoittaminen tapahtuu mediatrinumerolla /henkilönumerolla. Palvelusetelin tarkistus Palvelusetelin arvoa tarkistetaan, jos asiakkaan tai hänen perheensä toimeentulo tai asiakkaan lakisääteinen elatusvelvollisuus muutoin vaarantuu, taikka se on tarpeen muut huollolliset näkökohdat huomioon ottaen. Mikäli asiakas ei pysty suoriutumaan tuottajan laskuttamasta omavastuuosuudesta, tuottajan tulee ilmoittaa tilanteesta kunnan palveluseteliyhteyshenkilölle heti ongelmien tultua ilmi. Kaupunki ei peri palvelusetelistä asiakasmaksua vaan asiakas maksaa palvelusta omavastuuosuuden palveluntuottajalle. Asiakkaan omavastuuosuus määräytyy kotihoidon\n5 , (5/5) asiakasmaksuohjeen mukaisesti. Palveluntuottaja laskuttaa asiakkaalta palvelusetelin arvon ylittävän osan. Liitteet Kotihoidon sisällön kuvaus Kotihoidon yhteyshenkilöt Kotihoidon palveluseteli esite\nLIITE 3: TUETUN KOTONA ASUMISEN / SÄÄNNÖLLISEN KOTIHOIDON PALVELUSETELI\n8.4.2013 (1/5) LIITE 3: TUETUN KOTONA ASUMISEN / SÄÄNNÖLLISEN KOTIHOIDON PALVELUSETELI 1. Lait ja viranomaismääräykset Palveluntuottajan on noudatettava kaikkia palveluntuottajaa ja sen toimintaa koskevaa


Ranskassa on kaksi merkittävää kiinteistöihin kohdistuvaa veroa kiinteistövero ”taxes foncières” ja asumisvero ”taxe d’habitation”. Molemmat verot kohdistuvat asuinkäytössä oleviin huoneistoihin, taloihin sekä muihin kiinteistöihin. Veroilla katetaan mm. kunnallistekniikkaa, jätehuolto, kunnan vastuussa olevien teiden ja puutarha-alueiden hoito. TV-lupamaksu kerätään asumisveron yhteydessä.\nAsumisvero on poistumassa pääasiallisen asunnon (ei kakkosasunnon) osalta kokonaan, mikä näkyy kakkosasuntojen asumisveron korotuksina. Osa Rivieran kaupungeista on päättänyt korottaa asumisveroa kakkosasunnon omistajille myös kannustaakseen heitä olemaan pitämättä asuntojaan tyhjillään. Nizzan kaupunki korotti asumisveroa tuntuvasti pari vuotta sitten, mutta sen jälkeen ei huomattavia korotuksia ole tehty.\nAsumisveron yhteydessä maksetaan TV-lupamaksu ja oletusarvona asunnossa on TV tai muu laite, jolla voi vastaanottaa TV-lähetyksiä (esim. tietokone). TV-luvan maksusta vapautuminen edellyttää erillistä ilmoitusta, ettei asunnossa ole TV:tä tai TV:n katseluun soveltuvaa laitetta.\nEllei pääasiallisen asunnon asumisvero ole kaikilta vielä poistunut, kuten on lähivuosien tavoite, asumisveron määrään vaikuttaa Ranskassa kirjoilla olevan perheen tulot, ja sitä vähentävät lapset tai muut veronmaksajasta riippuvaiset henkilöt, kuten vanhukset, vammaiset tai pienituloiset perheenjäsenet.\n*) Kakkosasunnon asumisveron maksusta voi tapauskohtaisesti vapautua siinä tilanteessa, jossa asuntokauppa on meneillään tammikuun 1. päivänä kyseistä vuotta, mutta loppukauppaa ei olla vielä pidetty, ja myyjä perustelee, ettei ole esisopimuksen ja loppukaupan välisenä aikana voinut hyödyntää asuntoa. Tärkeää on, että esisopimus on allekirjoitettu ennen 1. tammikuuta ja mieluusti niin, että loppukauppa on tarkoitus pitää mahdollisimman alkuvuodesta. Verottaja voi kuitenkin omavaltaisesti päättää, myöntääkö vapautuksen vai ei.\nVerottaja lähettää paperipostina kiinteistöverolapun syyskuussa ja asumisverolapun marraskuussa. Kirje postitetaan siihen osoitteeseen, joka verottajalle on annettu asuntokaupan yhteydessä – yleensä Suomen osoite, ettei tärkeä kirje jää makaamaan Ranskan-asunnon postilaatikkoon. Lomakkeissa näkyy verojen määrät ja eräpäivät. Verot erääntyvät yleensä loka- ja joulukuun puolivälissä.\nHuom. 3: Maksun voi laittaa suoraveloitukseen viimeistään edellisen kuukauden viimeisenä päivänä (esim. 30.9. jos eräpäivä on 15.10.), muuten suoraveloitus huomioidaan vasta seuraavana vuonna ja vero pitää maksaa eri polkua (“Le paiement en ligne”). Veron voi valita maksettavan myös 10 erässä kuukausittain tammi-lokakuussa.\nMaksun myöhästymisestä koituu yleensä veronkorotus. Verottajalle voi esittää vastalauseen veron määrästä, mikäli summa tuntuu väärältä.\nVerolomakkeen takapuolella näkyy puhelinnumerot, joista voi kysyä ohjeita veron maksamiseksi tai lisätietoja veron määrästä. Ulkomailta ei voi soittaa 0800-alkuisiin numeroihin ja valitettavasti normaali puhelinpalvelu toimii erittäin huonosti. Puhelussa pitää tehdä monta valintaa eri palveluiden välillä eikä puheluun yleensä lopulta kukaan vastaa. Sen sijaan sähköpostiin verottaja vastaa nykyään hyvin, mutta ongelmana on löytää oikea sähköpostiosoite, sillä sitä ei ole verolapulla.\nAsuntokaupan yhteydessä, notaarin toimesta, sovitaan kiinteistöveron jakamisesta suhteessa aikaan, jona kumpikin on ollut asunnon omistajana. Asumisveron joutuu kuitenkin maksamaan kokonaisuudessaan se, joka on asukas 1. päivä tammikuuta, ellei kaupateko ole todistettavasti kesken, kuten yllä*) mainittiin, jolloin voi olla mahdollista vapautua asumisverosta kokonaan. Kiinteistöveron osuus tasataan kaupantekotilaisuudessa notaarin rahansiirron yhteydessä niin, että ostaja maksaa kiinteistöveroa omistuspäivästä alkaen, vaikka kiinteistöveron maksulomake tulee vielä ostovuoden osalta myyjälle. Ensimmäisestä kokonaisesta omistusvuodesta alkaen kiinteistöveron maksulomake tulee ostajalle.\nRanskan verotuksesta netissä:\n← Omaisuusvero Ranskassa


Jouluasetelmien tekoa – Jutun Juuri\nEi ole enää kauan, kun vuoden odotetuin (?) juhla on taas täällä. Itselläni oli vähän vaikeuksia saada joulufiiliksiä käynnistymään, mutta lasten kanssa piparien paisto ja joululaulujen laulaminen on alkanut saada itsellenikin joulun tuntua sydämeen. Lasten riemu ja joulun odotus on hyvin tarttuvaa!\nTeen joka vuosi itse jouluasetelmat, joilla ilahdutetaan sukulaisia. Itse tehty kukka-asetelma on kiva vieminen ja ainakin toistaiseksi niistä on saajatkin tykänneet kovasti. Yleensä olen käyttänyt perinteistä sammalta ja jäkälää asetelmissa, mutta tänä vuonna halusin tehdä jotain uudenlaista ja jotakin sellaista, josta saajalle jää joulun jälkeenkin jotain.\nMuistutan tässä välissä, että luonnonmateriaalien keräämiseen saatetaan tarvita maanomistajan lupa. Maassa olevia käpyjä voi kerätä, mutta sammalta, jäkälää tai puussa olevia käpyjä ei saa kerätä, ellei siihen ole maanomistajan lupaa.\nAsetelmien teossa vain mielikuvitus on rajana. Se on mukavan rentouttavaa puuhaa ja jos ei asetelmien teko yhtään saa joulufiilistä nousemaan, niin ei sitten mikään. Itse hyödynnän aina vanhoja koristeita, ruukkuja ja koreja, jotka ovat jääneet aikaisemmilta jouluilta. Eli vink vink, älä tänä vuonna heitä jouluasetelmiesi koristeita ja astioita pois, vaan hyödynnä ne ensi vuonna.\nAsetelmien tekoon tarvitaan siis joulukukkia, ruukkuja/koreja, multaa ja koristeita. Koristeina voi käyttää valmiiden koristeiden lisäksi käpyjä tai havun pätkiä, joihin on kiinnitetty rautalanka, jonka avulla ne saa kiinnitettyä asetelmaan.\nTänä vuonna tein kolme erilaista asetelmaa, joissa on joulukukkien lisäksi käytetty huonekasveja. Huonekasvit voi halutessaan istuttaa uudelleen joulun jälkeen tavalliseen ruukkuun. Käytin herttalyhtyä ja kahta erilaista kultaköynnöstä, jotka ovat helppoja juurruttaa ja joita muutenkin joutuu jatkuvasti karsimaan.\nEnsimmäisen asetelman tein hopeanväriseen vene-malliseen koristeruukkuun ja laitoin siihen pienen joulutähden ja kaksi alkua pienehkö lehtistä kultaköynnöstä. Sen tarkempaa lajiketta en valitettavasti tiedä. Istutuksen jälkeen laitoin punaisen, viime vuotisesta jouluasetelmasta otetun, rusetin istutuksen keskelle ja tsädää, valmista. Nopeaa ja kuitenkin aika söpöä.\nToisen asetelman tein korkeaan, punaiseen ruukkuun. Istutin siihen lehtikaktuksen sekä herttalyhdyn alkuja. Koristukseksi asetelmaan riitti pieni keramiikka-sydän. Lehtikaktukset ovat ihania ja todella helppohoitoisia. Tälläinen sopii viemiseksi myös niille henkilöille, jotka onnistuvat saamaan kaikki sisäkasvit hengiltä alta aikayksikön… Tunnustan itsekin olevani surkea huonekasvien hoitaja, mutta tämä jaksaa palkita huonon hoidon kukkimalla pari-kolme kertaa vuodessa. Myös herttalyhty on super helppo kasvi, jonka suloisuus piilee sen ihanissa, herttamaisissa lehdissä.\nJoskus yksinkertainen koriste korostaa parhaiten.\nViimeisen asetelman laitoin koriin, jossa on ollut jo useampana vuotena jouluasetelma. Kasveiksi valitsin joulutähden, valkoisen amarylliksen sekä perinteisen kultaköynnöksen.\nKoristeeksi valitsin kävyn, kimaltelevia palloja ja punotun sydämen. Tökkäsin grillitikun sydämen punontojen väliin, jotta sain sydämen vähän korkeammalle. Muuten se ei näkyisi ollenkaan. Ajatukseni tässä asetelmassa oli se, että se näyttää joka puolelta katsottuna kivalta.\nNäiden asetelmien myötä toivotan jokaiselle aivan ihanaa joulun odotusta sekä tunnelmallista, onnellista joulua!